Σας ενημερώνουμε ότι, το Σχολείο μας θα είναι ανοιχτό κατά τους μήνες Ιούλιο και Αύγουστο κάθε Πέμπτη, από τις 8¨30 π.μ. μέχρι 13:30 μ.μ. Καλές Διακοπές! Η Διευθύντρια Δρ. Ανθή Γεωργιάδου\n8\tΙούν\t2022\nΕξεταστικά κέντρα ειδικών μαθημάτων έτους 2022 ΔΕΛΤΙΟ_ΤΥΠΟΥ_Ε_Κ_ΕΙΔΙΚΩΝ_2022\n25\tΜαΐ\t2022\n2lykartemΠανελλαδικέςΑφήστε ένα σχόλιο\nΟδηγίες και Πρόγραμμα Υγειονομικής εξέτασης & Πρακτικής Δοκιμασίας (αγωνίσματα) των υποψηφίων για εισαγωγή στα Τ.Ε.Φ.Α.Α. του ακαδημαϊκού έτους 2022-23: 20220523_ΑΠ 12458 ΟΔΗΓΙΕΣ και ΠΡΟΓΡΑΜΜΑ ΥΓΕΙΟΝΟΜΙΚΗΣ ΕΞΕΤΑΣΗΣ και ΠΡΑΚΤΙΚΗΣ ΔΟΚΙΜΑΣΙΑΣ ΤΕΦΑΑ ΑΚΑΔ_ ΕΤΟΥΣ 2022-23_signed\n19\tΜαΐ\t2022\nΗ εξεταστέα ύλη για τις ενδοσχολικές εξετάσεις της Γ’ Λυκείου ορίζεται ως εξής: Ύλη ενδοσχολικών εξετάσεων Γ Λυκείου Η εξεταστέα ύλη για τις ενδοσχολικές εξετάσεις της Α’ και Β’ Λυκείου ορίζεται ως εξής: http://www.iep.edu.gr/el/yli-odigies-tropos-aksiologisis\n12\tΜαΐ\t2022\nΣας υπενθυμίζουμε ότι αναρτήθηκε στο διαδίκτυο στην ιστοσελίδα του ΥΝΑΝΠ: www.ynanp.gr η εγκύκλιος προκήρυξης διαγωνισμού εισαγωγής σπουδαστών/στριών στις Ακαδημίες Εμπορικού Ναυτικού ακαδημαϊκού έτους 2022-2023. Η προθεσμία υποβολής των δικαιολογητικών (που θα συνοδεύονται από το αποδεικτικό της αίτησης που υπέβαλαν ηλεκτρονικά στο ΥΝΑΝΠ), λήγει στις 19-05-2022 ημέρα Πέμπτη. Παρακαλούμε για την ενημέρωση των υποψηφίων σχετικά με την προκήρυξη.ΕΞΕ –…\n15\tΦεβ\t2022\nΣας γνωρίζουμε ότι αναρτήθηκε στο διαδίκτυο στην ιστοσελίδα της Ελληνικής Αστυνομίας: www.hellenicpolice.gr η προκήρυξη διαγωνισμού για την εισαγωγή ιδιωτών στις σχολές Αξιωματικών και Αστυφυλάκων με το σύστημα των Πανελλαδικών Εξετάσεων του ΥΠΑΙΘ. Οι υποψήφιοι θα πρέπει να ενημερωθούν από το διαδίκτυο σχετικά με τα δικαιολογητικά και τις ημερομηνίες υποβολής τους. Οι υποψήφιοι/ες υποχρεούνται να υποβάλουν…\n11\tΦεβ\t2022\nΣας γνωρίζουμε ότι αναρτήθηκε στο διαδίκτυο στην ιστοσελίδα του Λιμενικού Σώματος : www.hcg.gr η προκήρυξη διαγωνισμού εισαγωγής ιδιωτών στις Σχολές Δοκίμων Σημαιοφόρων Λ.Σ.-ΕΛ.ΑΚΤ. και Δοκίμων Λιμενοφυλάκων, ακαδημαϊκού έτους 2022-2023 με το σύστημα των Πανελλαδικών Εξετάσεων. Οι υποψήφιοι θα πρέπει να ενημερωθούν από το διαδίκτυο σχετικά με τον τρόπο συμπλήρωσης και υποβολής της Αίτησης – Υπεύθυνης…


Μαρία Ηλιάκη: ετοιμάζει το παιδικό δωμάτιο για να υποδεχτεί το μωρό της (φωτο) - Iciao\nΜαρία Ηλιάκη: ετοιμάζει το παιδικό δωμάτιο για να υποδεχτεί το μωρό της (φωτο)\nΗ Μαρία Ηλιάκη δεν έχει αποκαλύψει ακόμη το φύλο του μωρού που περιμένει. Αλλά μοιράστηκε με τους followers της στο Instagram μια φωτογραφία. Θέλοντας να μας δείξει τις ετοιμασίες που κάνει για να το υποδεχτεί. Μαρία Ηλιάκη: ετοιμάζει το παιδικό δωμάτιο για να υποδεχτεί το μωρό της Η Μαρία, η οποία απολαμβάνει την κατάστασή της […]\nΔημοσιεύθηκε: 28 Απριλίου 2021 18:15\nΑρχική > Showbiz > Μαρία Ηλιάκη: ετοιμάζει το παιδικό δωμάτιο για να υποδεχτεί το μωρό της (φωτο)\nΗ Μαρία Ηλιάκη δεν έχει αποκαλύψει ακόμη το φύλο του μωρού που περιμένει. Αλλά μοιράστηκε με τους followers της στο Instagram μια φωτογραφία. Θέλοντας να μας δείξει τις ετοιμασίες που κάνει για να το υποδεχτεί.\nΜαρία Ηλιάκη: ετοιμάζει το παιδικό δωμάτιο για να υποδεχτεί το μωρό της\nΗ Μαρία, η οποία απολαμβάνει την κατάστασή της παρά τις κάποιες δυσκολίες που είχε κατά τη διάρκειά της. Έχει ξεκινήσει πλέον τις διαδικασίες για το παιδικό δωμάτιο. Μάλιστα, σε διάφορες αναρτήσεις που έχει κάνει το τελευταίο διάστημα, έδωσε συμβουλές στις μελλοντικές μανούλες. Για το πώς να οργανώσουν τα πράγματα που επιβάλλεται να αγοράσουν για τον ερχομό του μωρού τους.\nΗ ίδια, επέλεξε δύο καλές της φίλες, μία πρόσφατη μανούλα και μία με μεγαλύτερο παιδάκι. Τους ζήτησε να γράψουν μια λίστα με το τι χρειάστηκαν οι ίδιες και μέσα από αυτές κατέληξε στο τι χρειάζεται η ίδια.\nΤους τελευταίους μήνες της εγκυμοσύνης της διανύει η Μαρία Ηλιάκη, η οποία έχει μετακομίσει πλέον μόνιμα στο Χόργκεν της Ελβετίας, εκεί που ο σύντροφός της, Στέλιος Μανουσάκης εργάζεται ως γυναικολόγος.Το σπίτι της στην Ελβετία έχει γεμίσει κούτες με πράγματα του μωρού. Η Μαρία τις πρέπει να αδειάσει για να είναι όλα έτοιμα όταν γεννήσει. Τα έπιπλα πρέπει να συναρμολογηθούν για να πάρει το δωμάτιο την τελική του μορφή.Σίγουρα πάντως το παιδικό δωμάτιο θα έχει το στιλ της, αφού και η ίδια έχει πολύ ωραίο γούστο και περιμένουμε πώς και πώς να το δούμε ολοκληρωμένο.


Ροδόπη: ΠAΠIKIO - Υψ. 1503 μ.\nΣύνολο Σημείων Waypoints: 115\nAρχείο Σημείων Προορισμού GPS Exchange (GPX): Rodopi_Papikio.gpx\nAρχείο Σημείων Προορισμού OziExplorer (WPT): Rodopi_Papikio.wpt\nAρχείο Σημείων Προορισμού GoogleEarth (KML): Rodopi_Papikio.kml\nAρχείο Σημείων Προορισμού με όλες τις Διαδρομές: Rodopi_Papikio_total.kml\nΗ οροσειρά της Ροδόπης αποτελείται από επιμέρους συγκροτήματα με κυριότερα αυτά της Ζαγκραντένιας στο νομό Δράμας, της Κούλας στο νομό Ξάνθης και του Παπίκιου στο νομό Ροδόπης. Το Παπίκιο βρίσκεται στο βορειοδυτικά τμήμα του νομού Ροδόπης με μέγιστο υψόμετρο στα 1503μ.\nΔιαδρομές στο βουνό: 20\nΚαταφύγιο Κομοτηνής - Παπίκιο (κορυφή)\nΦυλάκιο Μαχαίρα - Χιονόρεμα - Παπίκιο\nΦυλάκιο Μαχαίρα - Παπίκιο\nΚεραίες - Παπίκιο\nΜικρή Άδα - Δραγάτης\nΜικρή Άδα-Φ72-Καταφύγιο-Αράπης-Φυλάκιο-Μικρή Άδα\nΎψωμα Ληνού – Αρχαίος Ληνός\nΚομψάτος - Κάβος\nΚατασκηνώσεις Πανδρόσου - Οχυρό Νυμφαίας\nΔάσος Νυμφαίας - Κανόνι - Δοκιμαστήριο\nΠετρωτό-Ά Κερασιά-Μονή Καυσοκαλύβη\nΑγελαδοκορυφή – Πόα – Αγελαδοκορυφή\nΒΑ Νυμφαίας - Άνω Μύτικας - Φυλάκιο 69 - Φρουρός - ΒΑ Νυμφαίας\nΠεύκα Μεταξά – Παρχάρια – Πεύκα Μεταξά\nΘάμνα - Φυλάκιο Μαχαίρα - Παπίκιο\nΤούνελ Νυμφαίας – Μύτικας\nΒ΄ Κερασιά (Βροντή) – Παπίκιο\nΜονοπάτι Μαραθωνοδρόμων Ροδόπης\nΠολύανθος - Κάβος\nΠολύανθος - Κάβος (Παράκαμψη Πάνω-Κάτω)\nΤο Παπίκιο χιονισμένο (φωτογραφία: Αβραάμ Αποστολακάκης) (08-01-2013)\nΠεζοπορία στο χιονισμένο Παπίκιο (φωτογραφία: Αβραάμ Αποστολακάκης) (13-01-2013)\nΤο καταφύγιο του ΕΟΣ Κομοτηνής (φωτογραφία: Αβραάμ Αποστολακάκης) (13-01-2013)\nΗ Κομοτηνή και η πεδιάδα της Ροδόπης από το Παπίκιο (φωτογραφία: Αβραάμ Αποστολακάκης) (21-08-2013)\nΝυχτερινή ανάβαση στο Παπίκιο - στο βάθος η Κομοτηνή (φωτογραφία: Αβραάμ Αποστολακάκης) (21-08-2013)\nΜέσα στο πανέμορφο δάσος του Παπίκιου (φωτογραφία: Αβραάμ Αποστολακάκης) (28-06-2015)\nΜήκος: 25310 μ.\nΥψ. Ανάβαση: 1587 μ.\nΥψ. Κατάβαση: 556 μ.\nΜέγιστο Υψόμετρο: 1489 μ.\nΕλάχιστο Υψόμετρο: 457 μ.\nΤο Παπίκιο όρος ανήκει στην οροσειρά της Ροδόπης και βρίσκεται στα βόρεια της ομοτηνής. Ο Ε.Ο.Σ. Κομοτηνής διαθέτει ένα όμορφο καταφύγιο (παλιό φυλάκιο του Στρατού) στο οποίο μπορείς να φτάσεις αν κολουθήσεις την άσφαλτο από Κομοτηνή για το οχυρό της Νυμφαίας. Δύο χιλιόμετρα πριν το οχυρό στρίβεις αριστερά όπως υποδεικνύει ινακίδα και ακολουθώντας τον χωματόδρομο για 20 χιλιόμετρα φτάνεις στο καταφύγιο.\nΓια την κορυφή του Παπίκιου (1490 μ.) κολουθούμε την εξής διαδρομή:\nΈξω από το καταφύγιο που βρίσκεται σε ύψος 1050 μέτρων ξεκινάει φαρδύ αι καθαρό μονοπάτι μέσα σε δάσος οξιάς (η ξύλινη ταμπέλα με ένδειξη «ΠΡΟΣ ΧΙΟΝΟΡΕΜΑ» σηματοδοτεί την αρχή του). Το ατηφορικό μονοπάτι με κατεύθυνση νοτιοδυτική σε κατεβάζει εύκολα μέχρι το Χιονόρεμα στα 650 μέτρα. Εδώ συναντάμε και ιασταύρωση μονοπατιών. Αν κατευθυνθούμε νότια το μονοπάτι θα μας οδηγήσει στα Φυλάκιο Μαχαίρας. Για την κορυφή όμως διασχίζουμε το ιονόρεμα και με δυτική κατεύθυνση αρχίζουμε να ανηφορίζουμε την απότομη πλαγιά. Απ εδώ και πέρα δεν υπάρχει εμφανές ονοπάτι, η πορεία μας είναι συνεχώς ανηφορική πάνω σε φαρδιά ράχη αλλά υπάρχει καλή σηματοδότηση με κόκκινη μπογιά άνω στα δένδρα. 30 λεπτά μετά το Χιονόρεμα η κλίση γλυκαίνει για λίγο και η διαδρομή συναντάται με χωματόδρομο τον οποίο διασχίζουμε άθετα ανεβαίνοντας τα φυσικά σκαλάκια που σχηματίστηκαν με τη διάνοιξη του δρόμου. Συνεχίζουμε την ανηφορική πορεία πάντοτε με δυτική ατεύθυνση ακολουθώντας τα σημάδια. Όσο ανεβαίνουμε τόσο μεγαλώνει και η κλίση του εδάφους μέχρι που βγαίνουμε σε γυμνό ιάσελο με χαρακτηριστικούς πέτρινους σχηματισμούς στα 1250 μέτρα. Ακολουθώντας τη ράχη μπαίνουμε ξανά μέσα στο δάσος και τάνουμε μπροστά σε βράχινα μπλοκ τα οποία παρακάμπτουμε από δεξιά για να ξαναβγούμε στη ράχη. Από εδώ και πέρα το τοπίο είναι υμνό από δένδρα με την κορυφή να διακρίνεται μπροστά μας στην οποία φτάνουμε εύκολα σε 20 λεπτά ακολουθώντας την ορυφογραμμή.\nΣτο αρχείο της διαδρομής περιλαμβάνεται και το τμήμα του δρόμου από την άσφαλτο που έρχεται από την Κομοτηνή έχρι το καταφύγιο.\nΤο μονοπάτι ξεκινάει δεξιά της ταμπέλας (φωτογραφία: Αβραάμ Αποστολακάκης) (06-10-2013)\nΤο μονοπάτι που κατηφορίζει προς το Χιονόρεμα (φωτογραφία: Αβραάμ Αποστολακάκης) (06-10-2013)\nΤο σημείο διάσχισης στο Χιονόρεμα (φωτογραφία: Αβραάμ Αποστολακάκης) (06-10-2013)\nΠετρώδες ανέβασμα πριν την κορυφογραμμή (φωτογραφία: Αβραάμ Αποστολακάκης) (06-10-2013)\nΤο τελευταίο κομμάτι στην κορυφογραμμή (φωτογραφία: Αβραάμ Αποστολακάκης) (06-10-2013)\nΗ κορυφή του Παπίκιου (φωτογραφία: Αβραάμ Αποστολακάκης) (06-10-2013)\nΜήκος: 6064 μ.\nΥψ. Ανάβαση: 1016 μ.\nΜέγιστο Υψόμετρο: 1481 μ.\nΕλάχιστο Υψόμετρο: 552 μ.\nΗ διαδρομή «Φυλάκιο Μαχαίρα - Χιονόρεμα - Παπίκιο» είναι μια μέσης δυσκολίας ορειβατική διαδρομή η οποία ξεκινάει από το Φυλάκιο Μαχαίρα (υψόμετρο 660μ), κατεβαίνει στο Χιονόρεμα (560μ) και καταλήγει στην κορυφή του Παπίκιου όρους (υψόμετρο 1483μ) που είναι η υψηλότερη κορυφή του νομού Ροδόπης.\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς το χωριό Θάμνα (απόσταση 7χλμ). Αφού διασχίσουμε το χωριό θα κινηθούμε στον χωματόδρομο που βρίσκεται στο βορειοδυτικό τελείωμά του. Ακολουθώντας τις πινακίδες που γράφουν «Φυλάκιο Μαχαίρα» μετά από 10χλμ θα φτάσουμε στο χαρακτηριστικό πλάτωμα με το φυλάκιο που είναι και το σημείο εκκίνησης. Σταθμεύουμε τα οχήματά μας και κινούμαστε βορειοδυτικά και στη συνέχεια βόρεια στο μονοπάτι που κατηφορίζει με τη χαρακτηριστική σήμανση «πορτοκαλί τετράγωνα μέσα σε άσπρα τετράγωνα». Μετά από λίγο θα συναντήσουμε το Χιονόρεμα στα δεξιά μας και θα κινούμαστε παράλληλα με αυτό. Η διαδρομή μας αποζημιώνει με το ποτάμι που σχηματίζει μικρούς καταρράκτες και βάθρες. Κάποια στιγμή θα συναντήσουμε μια πεσμένη γέφυρα και μετά από λίγο το μονοπάτι θα γίνει ανηφορικό και η κατεύθυνση δυτική. Η σήμανση θα αλλάξει και θα γίνει «κίτρινο τρίγωνο μέσα σε κόκκινο τετράγωνο» μιας και από και πέρα το μονοπάτι γίνεται κοινό με αυτό της διαδρομής «Καταφύγιο Ε.Ο.Σ Κομοτηνής - Παπίκιο». Το τελευταίο κομμάτι της διαδρομής είναι πετρώδες με χαμηλή βλάστηση και χωρίς δέντρα. Μετά από λίγο, κινούμενοι στην κορυφογραμμή, φτάνουμε στην κορυφή του Παπίκιου με τη χαρακτηριστική μεταλλική σημαία και το τοπογραφικό υψομετρικό σημείο. Από την κορυφή του Παπίκιου μπορούμε να δούμε το μεγαλύτερο μέρος της οροσειράς της Ροδόπης, στα βόρεια τα σύνορα με την Βουλγαρία, και στα νότια την Κομοτηνή, τον κάμπο και τις λίμνες της Ροδόπης, τον Ίσμαρο, την Σαμοθράκη, την Θάσο, και αν είμαστε τυχεροί και άλλα νησιά και βουνά της Ελλάδας. Η διάρκεια της διαδρομής είναι περίπου 3 ώρες.\nΤο σημείο εκκίνησης στο Φυλάκιο Μαχαίρα (φωτογραφία: Αβραάμ Αποστολακάκης) (18-11-2012)\nΗ αρχή του μονοπατιού που κατηφορίζει προς το Χιονόρεμα (φωτογραφία: Αβραάμ Αποστολακάκης) (18-11-2012)\nΈνα κιόσκι στην όμορφη διαδρομή παράλληλα με το ποτάμι (φωτογραφία: Αβραάμ Αποστολακάκης) (18-11-2012)\nΤο ανηφορικό κομμάτι αφού αφήσουμε το Χιονόρεμα (φωτογραφία: Αβραάμ Αποστολακάκης) (18-11-2012)\nΤο πετρώδες κομμάτι στην κορυφογραμμή (φωτογραφία: Αβραάμ Αποστολακάκης) (18-11-2012)\nΗ κορυφή του Παπίκιου (φωτογραφία: Αβραάμ Αποστολακάκης) (18-11-2012)\nΜήκος: 7333 μ.\nΥψ. Ανάβαση: 1534 μ.\nΥψ. Κατάβαση: 744 μ.\nΕλάχιστο Υψόμετρο: 660 μ.\nΗ διαδρομή «Φυλάκιο Μαχαίρα - Παπίκιο» είναι μια μέσης δυσκολίας ορειβατική διαδρομή η οποία ξεκινάει από το Φυλάκιο Μαχαίρα (υψόμετρο 660μ) και καταλήγει στην κορυφή του Παπίκιου όρους (υψόμετρο 1483μ) που είναι η υψηλότερη κορυφή του νομού Ροδόπης.\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς το χωριό Θάμνα (απόσταση 7χλμ). Αφού διασχίσουμε το χωριό θα κινηθούμε στον χωματόδρομο που βρίσκεται στο βορειοδυτικό τελείωμά του. Ακολουθώντας τις πινακίδες που γράφουν «Φυλάκιο Μαχαίρα» μετά από 10χλμ θα φτάσουμε στο χαρακτηριστικό πλάτωμα με το φυλάκιο που είναι και το σημείο εκκίνησης. Σταθμεύουμε τα οχήματά μας και κινούμαστε δυτικά προς το δάσος που ανεβαίνει προς το βουνό και ακολουθούμε τη σήμανση με τα κίτρινα τετράγωνα μέσα σε κόκκινα τετράγωνα καθώς και τα κόκκινα σημάδια στα δέντρα. Η κατεύθυνση της διαδρομής είναι δυτική και στη συνέχεια βορειοδυτική. Στη διαδρομή μας θα συναντήσουμε αρκετά ξέφωτα να εναλλάσσονται με κίνηση μέσα σε δάσος. Το τελευταίο κομμάτι της διαδρομής είναι πετρώδες με χαμηλή βλάστηση και χωρίς δέντρα. Μετά από λίγο, κινούμενοι στην κορυφογραμμή, φτάνουμε στην κορυφή του Παπίκιου με τη χαρακτηριστική μεταλλική σημαία και το τοπογραφικό υψομετρικό σημείο. Από την κορυφή του Παπίκιου μπορούμε να δούμε το μεγαλύτερο μέρος της οροσειράς της Ροδόπης, στα βόρεια τα σύνορα με την Βουλγαρία, και στα νότια την Κομοτηνή, τον κάμπο και τις λίμνες της Ροδόπης, τον Ίσμαρο, την Σαμοθράκη, την Θάσο, και αν είμαστε τυχεροί και άλλα νησιά και βουνά της Ελλάδας. Η διάρκεια της διαδρομής είναι περίπου 2,5 ώρες.\nΚαταγραφή διαδρομής: Χατζηστάθης Στάθης\nΈνα από τα πρώτα κομμάτια της διαδρομής (φωτογραφία: Αβραάμ Αποστολακάκης) (21-08-2011)\nΞέφωτο πριν μπούμε και πάλι σε δάσος (φωτογραφία: Αβραάμ Αποστολακάκης) (21-08-2011)\nΌμορφη διαδρομή μέσα στο δάσος (φωτογραφία: Αβραάμ Αποστολακάκης) (21-08-2011)\nΛίγο πριν φτάσουμε στην κορυφογραμμή (φωτογραφία: Αβραάμ Αποστολακάκης) (21-08-2011)\nΗ πετρώδης κορυφογραμμή με χαμηλή βλάστηση (φωτογραφία: Αβραάμ Αποστολακάκης) (21-08-2011)\nΗ κορυφή του Παπίκιου (φωτογραφία: Αβραάμ Αποστολακάκης) (21-08-2011)\nΜήκος: 3909 μ.\nΥψ. Ανάβαση: 842 μ.\nΥψ. Κατάβαση: 46 μ.\nΗ διαδρομή «Κεραίες - Παπίκιο» είναι μια μέσης δυσκολίας ορειβατική διαδρομή η οποία ξεκινάει από χωματόδρομο που βρίσκεται βόρεια του χωριού Μίσχος (υψόμετρο 660m) και καταλήγει στην κορυφή του Παπίκιου όρους (υψόμετρο 1483m) που είναι η υψηλότερη κορυφή του νομού Ροδόπης.\nΓια να φτάσουμε στο σημείο εκκίνησης πρέπει να κινηθούμε από την Κομοτηνή είτε προς το χωριό Μίσχος (απόσταση 9χλμ) είτε προς το χωριό Θάμνα (απόσταση 7χλμ). Από εκεί πρέπει να μπούμε στους χωματόδρομους που οδηγούν βόρεια ή αντίστοιχα βορειοδυτικά προς το βορειότερο σημείο που φτάνουν οι χωματόδρομοι σε σχέση με το χωριό Μίσχος. Το σημείο εκκίνησης βρίσκεται μεταξύ της Β. Κερασιάς (ή Βροντή) και του Φυλακίου Μαχαίρα, σχεδόν στο ίδιο γεωγραφικό πλάτος με αυτά. Στο τελείωμα αυτού του δρόμου υπάρχει μια απότομη στροφή και ένα πετρώδες ανέβασμα στα βορειοανατολικά όπως φαίνεται και στον χάρτη. Σταθμεύουμε τα οχήματά μας και κινούμαστε βόρεια προς το γυμνό έδαφος που οδηγεί σε μονοπάτι μέσα στο δάσος. Ακολουθούμε τη σήμανση: κίτρινοι κύκλοι μέσα σε κόκκινα τετράγωνα. Στη συνέχεια η κατεύθυνση γίνεται ανατολική, μετά βόρεια και βορειοδυτική. Στο τελευταίο κομμάτι κινούμαστε βόρεια σε πετρώδες έδαφος με χαμηλή βλάστηση μέχρι να φτάσουμε στην κορυφή του Παπίκιου με τη χαρακτηριστική μεταλλική σημαία και το τοπογραφικό υψομετρικό σημείο. Από την κορυφή του Παπίκιου μπορούμε να δούμε το μεγαλύτερο μέρος της οροσειράς της Ροδόπης, στα βόρεια τα σύνορα με την Βουλγαρία, και στα νότια την Κομοτηνή, τον κάμπο και τις λίμνες της Ροδόπης, τον Ίσμαρο, την Σαμοθράκη, την Θάσο, και αν είμαστε τυχεροί και άλλα νησιά και βουνά της Ελλάδας. Η διάρκεια της διαδρομής είναι περίπου 2 ώρες.\nΗ αρχή της διαδρομής (φωτογραφία: Αβραάμ Αποστολακάκης) (02-09-2012)\nΞέφωτο πριν μπούμε σε δάσος (φωτογραφία: Αβραάμ Αποστολακάκης) (02-09-2012)\nΣήμανση πάνω σε δέντρο (φωτογραφία: Αβραάμ Αποστολακάκης) (02-09-2012)\nΤο σημείο εκκίνησης από ψηλά (φωτογραφία: Αβραάμ Αποστολακάκης) (02-09-2012)\nΤο τελευταίο βραχώδες κομμάτι στην κορυφογραμμή (φωτογραφία: Αβραάμ Αποστολακάκης) (02-09-2012)\nΗ κορυφή του Παπίκιου (φωτογραφία: Αβραάμ Αποστολακάκης) (02-09-2012)\nΜήκος: 4880 μ.\nΥψ. Ανάβαση: 1205 μ.\nΥψ. Κατάβαση: 381 μ.\nΜέγιστο Υψόμετρο: 1186 μ.\nΕλάχιστο Υψόμετρο: 358 μ.\nΗ διαδρομή «Μικρή Άδα - Δραγάτης» είναι μια μέσης δυσκολίας ορειβατική διαδρομή η οποία ξεκινάει από τον χωματόδρομο βόρεια από το χωριό Σύμβολα (υψόμετρο 260μ) και καταλήγει στην κορυφή του Δραγάτη (υψόμετρο 1100μ) η οποία βρίσκεται κοντά στα ελληνοβουλγαρικά σύνορα.\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς το χωριό Σύμβολα (απόσταση 6χλμ). Αφού διασχίσουμε το χωριό θα συναντήσουμε στο βόρειο τελείωμά του δύο χωματόδρομος. Εμείς θα συνεχίσουμε την πορεία μας στον αριστερό χωματόδρομο, ο οποίος καταλήγει στον οικισμό της Μικρής Άδας, έχοντας στα αριστερά μας τον μικρό ποταμό Χιονόρεμα, και μετά από 7χλμ θα φτάσουμε στη χαρακτηριστική γέφυρα που ο δρόμος κάνει απότομη στροφή προς τα αριστερά. Εκεί θα δούμε ένα μαντρί πάνω και αριστερά από τη γέφυρα και το ποτάμι μπροστά μας που περνάει κάτω από τη γέφυρα. Αυτό είναι και το σημείο εκκίνησης, οπότε σταθμεύουμε τα οχήματά μας. Αρχικά θα κινηθούμε στο μονοπάτι δεξιά της γέφυρας με κατεύθυνση νοτιοανατολική μέσα στο δάσος. Στη διαδρομή μας θα ακολουθήσουμε τα κόκκινα σημάδια και τις κορδέλες που βρίσκονται πάνω στα δέντρα. Στη συνέχεια η κατεύθυνση γίνεται ανατολική και μετά βόρεια - βορειοανατολική. Κατά τη διάρκεια της διαδρομής θα κινηθούμε κάτω από δέντρα και θα συναντήσουμε αρκετά ξέφωτα. Αφού περάσουμε τα μισά της διαδρομής θα διασχίσουμε τον χωματόδρομο που οδηγεί προς το καταφύγιο του ΕΟΣ Κομοτηνής και μετά από αυτόν ένα οχυρό από τον 2ο Παγκόσμιο Πόλεμο. Ο υψηλότερος όγκος που θα συναντήσουμε στον βορρά είναι ο Δραγάτης και μετά από λίγο θα φτάσουμε στην κορυφή του όπου βρίσκεται ένα εγκαταλελειμμένο στρατιωτικό φυλάκιο. Κατά τη διάρκεια της διαδρομής μπορούμε να δούμε στα νότια την πεδιάδα της Ροδόπης, στα δυτικά το Παπίκιο και πανοραμικά μεγάλο μέρος του ορεινού όγκου της Ροδόπης. Η διάρκεια της διαδρομής είναι περίπου 2,5 ώρες.\nΤο σημείο εκκίνησης (φωτογραφία: Αβραάμ Αποστολακάκης) (12-01-2014)\nΛίγο πριν φτάσουμε στον χωματόδρομο (φωτογραφία: Αβραάμ Αποστολακάκης) (12-01-2014)\nΚινούμενοι σε ξέφωτο στην κορυφογραμμή (φωτογραφία: Αβραάμ Αποστολακάκης) (12-01-2014)\nΜία τεράστια μυρμηγκοφωλιά μέσα στο δάσος (φωτογραφία: Αβραάμ Αποστολακάκης) (12-01-2014)\nΕρείπια κοντά στο οχυρό (φωτογραφία: Αβραάμ Αποστολακάκης) (12-01-2014)\nΤο εγκαταλελειμμένο φυλάκιο στην κορυφή του Δραγάτη (φωτογραφία: Αβραάμ Αποστολακάκης) (12-01-2014)\nΜήκος: 8974 μ.\nΥψ. Ανάβαση: 858 μ.\nΥψ. Κατάβαση: 871 μ.\nΜέγιστο Υψόμετρο: 1070 μ.\nΕλάχιστο Υψόμετρο: 422 μ.\nΗ διαδρομή «Mικρή Άδα-Φ72-Καταφύγιο-Αράπης-Φυλάκιο-Mικρή Άδα» είναι μια μέσης δυσκολίας κυκλική ορειβατική διαδρομή η οποία ξεκινάει από τον οικισμό της Μικρής Άδας (υψόμετρο 660μ), περνάει από την Πυραμίδα 72, συνεχίζει στο καταφύγιο του ΕΟΣ Κομοτηνής «Χαράλαμπος Δήμου» (υψόμετρο 1050μ), το οποίο βρίσκεται 200μ νότια από τα ελληνοβουλγαρικά σύνορα, και καταλήγει και πάλι στην Μικρή Άδα.\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς το χωριό Σύμβολα (απόσταση 6χλμ). Αφού διασχίσουμε το χωριό θα συναντήσουμε στο βόρειο τελείωμά του δύο χωματόδρομους. Εμείς θα συνεχίσουμε την πορεία μας στον αριστερό χωματόδρομο, έχοντας στα αριστερά μας τον μικρό ποταμό Χιονόρεμα, και μετά από 10χλμ θα φτάσουμε στον οικισμό της Μικρής Άδας. Εκεί θα δούμε ένα πλάτωμα που χρησιμοποιούν οι κτηνοτρόφοι και τη βίλλα Ζαρίτα στα αριστερά. Αυτό είναι και το σημείο εκκίνησης. Σταθμεύουμε τα οχήματά μας και κινούμαστε στο μονοπάτι νότια της βίλλας Ζαρίτα. Η κατεύθυνση της διαδρομής είναι αρχικά νοτιοδυτική μέσα σε δάσος και θα χρειαστεί να περάσουμε από ένα απότομο ανέβασμα, το οποίο είναι βατό αλλά απαιτεί κάποια προσοχή. Στη συνέχεια θα κινηθούμε βορειοδυτικά μέχρι την πυραμίδα 72 και στη συνέχεια βόρεια μέσα σε δάσος μέχρι το καταφύγιο. Από εκεί μπορούμε να δούμε στα δυτικά το Παπίκιο, το υψηλότερο βουνό του νομού Ροδόπης. Το καταφύγιο είναι συνήθως κλειστό, εκτός των αναβάσεων, και για αυτό πρέπει να κανονίσουμε πιο μπροστά με τον ΕΟΣ Κομοτηνής ώστε να μπορέσουμε να το επισκεφτούμε ή να διαμείνουμε σε αυτό. Αφού παρακάμψουμε το καταφύγιο θα κινηθούμε νοτιοανατολικά μέσα στο δάσος ακολουθώντας τις ταμπέλες και τα κόκκινα βελάκια στα δέντρα που μας οδηγούν στη βίλλα Ζαρίτα και στη Μικρή Άδα. Στη συνέχεια η κατεύθυνση της διαδρομής γίνεται βορειοανατολική και μετά νοτιοανατολική. Θα περάσουμε δύο ξέφωτα με κιόσκια και ύστερα από λίγο θα φτάσουμε στο τέλος. Η συνολική διάρκεια της διαδρομής είναι περίπου 4 ώρες.\nΗ αρχή της διαδρομής νότια της βίλλας Ζαρίτα (φωτογραφία: Αβραάμ Αποστολακάκης) (20-10-2013)\nΘα περάσουμε και ένα μικρό ποτάμι (φωτογραφία: Αβραάμ Αποστολακάκης) (20-10-2013)\nΗ θέα προς τα πίσω μετά το απότομο ανέβασμα (φωτογραφία: Αβραάμ Αποστολακάκης) (20-10-2013)\nΗ δασώδης διαδρομή στην κορυφογραμμή (φωτογραφία: Αβραάμ Αποστολακάκης) (20-10-2013)\nΤο καταφύγιο του ΕΟΣ Κομοτηνής από νότια (φωτογραφία: Αβραάμ Αποστολακάκης) (20-10-2013)\nΤο τέλος της διαδρομής βόρεια της βίλλας Ζαρίτα (φωτογραφία: Αβραάμ Αποστολακάκης) (20-10-2013)\nΜήκος: 5464 μ.\nΥψ. Κατάβαση: 321 μ.\nΜέγιστο Υψόμετρο: 923 μ.\nΕλάχιστο Υψόμετρο: 111 μ.\nΗ διαδρομή «Ύψωμα Ληνού – Αρχαίος Ληνός» είναι μια μέσης δυσκολίας ορειβατική διαδρομή η οποία ξεκινάει από το χωριό Ληνός (υψόμετρο 140μ), περνάει από τα Βυζαντινά ερείπια του Παπίκιου (υψόμετρο 660μ) και καταλήγει στο Ύψωμα του Ληνού (υψόμετρο 850μ).\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς Ληνό (απόσταση 14χλμ). Σταθμεύουμε τα οχήματά μας στην πλατεία του χωριού. Αυτό είναι και το σημείο εκκίνησης. Από εκεί κινούμαστε βόρεια προς τον χωματόδρομο που ανηφορίζει προς το δάσος. Κάποια στιγμή ο χωματόδρομος τελειώνει και μπαίνουμε σε μονοπάτι. Θέλει μεγάλη προσοχή γιατί το μονοπάτι είναι σε αρκετά σημεία στενό και δεν υπάρχει ορειβατική σήμανση. Η κατεύθυνσή μας είναι βόρεια. Σε κάποια σημεία θα κινηθούμε μέσα σε δάσος πεύκων και θα περάσουμε έναν χωματόδρομο. Μετά από λίγο θα μπούμε σε αρχαίο πέτρινο μονοπάτι και στη συνέχεια θα συναντήσουμε και πάλι χωματόδρομο. Εκεί θα στρίψουμε δεξιά, θα κινηθούμε πάνω στον χωματόδρομο και μετά από λίγο θα δούμε τα αρχαία ερείπια στα αριστερά μας. Για να συνεχίσουμε προς τo ύψωμα Ληνού, θα γυρίσουμε προς τα πίσω και θα ανέβουμε βόρεια στρίβοντας δεξιά στην πρώτη στροφή. Κινούμενοι βόρεια στο μονοπάτι θα περάσουμε από πεσμένες πέτρες χτισμάτων και θα βγούμε σε χωματόδρομο μόλις φτάσουμε στην κορυφογραμμή. Από εκεί θα κινηθούμε βορειοδυτικά και θα δούμε την κορυφή προς τα δυτικά. Το τελευταίο ανηφορικό κομμάτι μέχρι την κορυφή έχει κατεύθυνση νοτιοδυτική. Απο εκεί μπορούμε να δούμε βορειοδυτικά στο βάθος τα Θρακικά Μετέωρα και ακόμα πιο μακριά το Γυφτόκαστρο Ξάνθης. Η διάρκεια της διαδρομής είναι περίπου 3 ώρες.\nΚαταγραφή διαδρομής: Δημόπουλος Νικόλαος\nΗ αρχή της διαδρομής στον Ληνό (φωτογραφία: Αβραάμ Αποστολακάκης) (10-11-2013)\nΟ χωματόδρομος πριν τα ερείπια (φωτογραφία: Αβραάμ Αποστολακάκης) (10-11-2013)\nΤα βυζαντινά ερείπια Ληνού (φωτογραφία: Αβραάμ Αποστολακάκης) (10-11-2013)\nΠέρασμα από χαλάσματα (φωτογραφία: Αβραάμ Αποστολακάκης) (10-11-2013)\nΤο μονοπάτι προς το ύψωμα (φωτογραφία: Αβραάμ Αποστολακάκης) (10-11-2013)\nΤο ύψωμα Ληνού (φωτογραφία: Αβραάμ Αποστολακάκης) (10-11-2013)\nΜήκος: 6286 μ.\nΥψ. Ανάβαση: 859 μ.\nΥψ. Κατάβαση: 562 μ.\nΜέγιστο Υψόμετρο: 386 μ.\nΕλάχιστο Υψόμετρο: 20 μ.\nΗ διαδρομή «Κομψάτος - Κάβος» είναι μια εύκολη ορειβατική διαδρομή η οποία ξεκινάει λίγα μέτρα πριν την παλαιοβυζαντινή γέφυρα Ιάσμου (υψόμετρο 20μ), συνεχίζει παράλληλα με τον ποταμό Κομψάτο και καταλήγει στον εγκαταλελειμμένο οικισμό του Κάβου (υψόμετρο 340μ).\nΓια να φτάσουμε στο σημείο εκκίνησης θα πρέπει να κινηθούμε στον παλαιό δρόμο Κομοτηνής-Ιάσμου. Αν ερχόμαστε από Κομοτηνή, θα στρίψουμε δεξιά μετά τον Πολύανθο όταν δούμε την πινακίδα «Βυζαντινή Γέφυρα». Αν ερχόμαστε από τον Ίασμο θα στρίψουμε αριστερά όταν δούμε την αντίστοιχη πινακίδα. Από εκεί και πέρα θα ακολουθήσουμε τον δρόμο και σε 500μ θα βρεθούμε στη χαρακτηριστική γέφυρα με τον ποταμό Κομψάτο να τη διασχίζει και ένα φράγμα που σχηματίζει μία μικρή λίμνη. Αυτό είναι και το σημείο εκκίνησης. Σταθμεύουμε τα οχήματά μας και ακολουθούμε τον χωμάτινο δρόμο που βρίσκεται στα δεξιά και παράλληλα με τον ποταμό. Ο ΕΟΣ Κομοτηνής έχει σηματοδοτήσει το μονοπάτι, οπότε ακολουθούμε τη σήμανση: πορτοκαλί τετράγωνα πάνω στα δέντρα και πορτοκαλί σημάδια πάνω στους βράχους. Στο πρώτο κομμάτι της διαδρομής κινούμαστε παράλληλα με τον Κομψάτο και μετά από λίγο θα φτάσουμε στην παλαιοβυζαντινή τοξωτή γέφυρα. Απο εκεί θα κινηθούμε βόρεια, στη συνέχεια βορειοδυτικά και μετά πάλι βόρεια εγκαταλείποντας τον ποταμό. Κινούμενοι βόρεια θα περάσουμε το εγκαταλελειμμένο πομακοχώρι Γκιοκτσελίκ και όσο κερδίζουμε ύψος θα μπορούμε να βλέπουμε καλύτερα τους μαιάνδρους του Κομψάτου. Περνώντας μέσα από δάσος και κάποια ρυάκια θα καταλήξουμε στον εγκαταλελειμμένο οικισμό του Κάβου, που αποτελεί και το τέλος της διαδρομής. Σε μεγάλο μέρος της διαδρομής μπορούμε να δούμε στα νότια την Σαμοθράκη να ξεπροβάλει μέσα από την πεδιάδα της Ροδόπης και τα Θρακικά Μετέωρα στα δυτικά. Η διάρκεια της διαδρομής είναι περίπου 2 ώρες.\nΗ αρχή της διαδρομής δίπλα στον ποταμό Κομψάτο (φωτογραφία: Αβραάμ Αποστολακάκης) (05-01-2014)\nΗ τοξωτή γέφυρα Ιάσμου (φωτογραφία: Αβραάμ Αποστολακάκης) (05-01-2014)\nΟ ερειπωμένος πομάκικος οικισμός Γκιοκτσελίκ (φωτογραφία: Αβραάμ Αποστολακάκης) (05-01-2014)\nΟι μαίανδροι του Κομψάτου (φωτογραφία: Αβραάμ Αποστολακάκης) (05-01-2014)\nΠερνώντας ένα από τα ρυάκια (φωτογραφία: Αβραάμ Αποστολακάκης) (05-01-2014)\nΠλησιάζοντας τον οικισμό του Κάβου (φωτογραφία: Αβραάμ Αποστολακάκης) (05-01-2014)\nΑγρια Αλογα πριν το χωριο Γκιοκτσελικ (26-04-2017)\nΜήκος: 4791 μ.\nΥψ. Ανάβαση: 384 μ.\nΥψ. Κατάβαση: 244 μ.\nΜέγιστο Υψόμετρο: 501 μ.\nΕλάχιστο Υψόμετρο: 189 μ.\nΗ διαδρομή «Κατασκηνώσεις Πανδρόσου - Οχυρό Νυμφαίας» είναι μια εύκολη ορειβατική διαδρομή η οποία ξεκινάει βόρεια του χωριού Πάνδροσος (υψόμετρο 140μ) και καταλήγει στο Οχυρό της Νυμφαίας (υψόμετρο 480μ), το οποίο συνέβαλε στην άμυνα της Ελλάδας κατά τον δεύτερο Παγκόσμιο Πόλεμο.\nΓια να φτάσουμε στο σημείο εκκίνησης θα πρέπει να κινηθούμε από Κομοτηνή για Πάνδροσο (απόσταση 8χλμ) και από εκεί να συνεχίσουμε προς το χωριό Νυμφαία. Σε 2χλμ περίπου θα συναντήσουμε πινακίδα προς τα αριστερά που γράφει «Κατασκηνώσεις Πανδρόσου» και ευθεία για «Νυμφαία». Εμείς θα στρίψουμε αριστερά προς τις κατασκηνώσεις. Μόλις δούμε το κατασκηνωτικό κέντρο του Δήμου Κομοτηνής, όπου και τελειώνει ο δρόμος, θα δούμε ένα άνοιγμα με πλάτωμα στα αριστερά στο οποίο θα σταθμεύσουμε τα οχήματά μας. Αυτό είναι και το σημείο εκκίνησης. Από εκεί θα κινηθούμε δυτικά και θα ακολουθήσουμε τον χωματόδρομο που θα μας βγάλει στο μονοπάτι στα βόρεια. Χαρακτηριστική σήμανση του μονοπατιού είναι τα πορτοκαλί τετράγωνα που βρίσκονται πάνω στα δέντρα και στους βράχους. Θα συναντήσουμε και άλλα σημάδια, λευκά ή ασπροκόκκινες κορδέλες, τα οποία σε άλλα σημεία είναι κοινά με το μονοπάτι των μαραθωνοδρόμων και σε άλλα σημεία οδηγούν σε άλλα κοντινά μονοπάτια. Στην αρχή της διαδρομής, μετά τον χωματόδρομο, θα περάσουμε από τη χαρακτηριστική ξύλινη γέφυρα. Στη συνέχεια θα κινηθούμε βόρεια-βορειοδυτικά σε πιο στενό μονοπάτι ανάμεσα σε θάμνους και δέντρα. Κατά τη διάρκεια της διαδρομής μπορούμε να απολαύσουμε τη θέα προς τα ανατολικά με τα δέντρα και τον μικρό ποταμό Καρυδόρεμα. Πάνω στη διαδρομή θα δούμε πολλά είδη λουλουδιών, θα περάσουμε αρκετά ρυάκια και θα δούμε ένα πολυβολείο. Σε ένα σημείο της διαδρομής θα περάσουμε τον ασφαλτοστρωμένο δρόμο που συνδέει την Κομοτηνή με το Οχυρό Νυμφαίας. Ύστερα από λίγο θα φτάσουμε στο Οχυρό Νυμφαίας, το οποίο αποτελεί και το τέλος της διαδρομής. Η διάρκεια της διαδρομής είναι περίπου 4 ώρες.\nΟι κατασκηνώσεις Πανδρόσου (φωτογραφία: Αβραάμ Αποστολακάκης) (08-04-2012)\nΗ ξύλινη γέφυρα στην αρχή της διαδρομής (φωτογραφία: Αβραάμ Αποστολακάκης) (08-04-2012)\nΑνηφορίζοντας στο μονοπάτι (φωτογραφία: Αβραάμ Αποστολακάκης) (08-04-2012)\nΧαρακτηριστική βλάστηση στο μονοπάτι (φωτογραφία: Αβραάμ Αποστολακάκης) (08-04-2012)\nΔιασχίζοντας ένα πολυβολείο (φωτογραφία: Αβραάμ Αποστολακάκης) (08-04-2012)\nΜνημείο Πεσόντων στο Οχυρό Νυμφαίας (φωτογραφία: Αβραάμ Αποστολακάκης) (08-04-2012)\nΜήκος: 11604 μ.\nΥψ. Ανάβαση: 762 μ.\nΥψ. Κατάβαση: 824 μ.\nΜέγιστο Υψόμετρο: 616 μ.\nΕλάχιστο Υψόμετρο: 199 μ.\nΤο δάσος Νυμφαίας απέχει μόλις 5χλμ από την Κομοτηνή και αποτελεί μια πολύ όμορφη περιοχή για πεζοπορία, τρέξιμο, ποδηλασία και άλλες αθλητικές και φυσιολατρικές δραστηριότητες. Η εκκίνηση των διαδρομών γίνεται συνήθως από μία από τις τρεις βρύσες (όπου υπάρχουν και χώροι στάθμευσης) ή από το τουριστικό περίπτερο Νυμφαίας, το οποίο βρίσκεται βόρεια του κύριου δάσους και προσφέρει πανοραμική θέα. Εκτός από τον κύριο ασφαλτοστρωμένο δρόμο που περνάει από το τουριστικό περίπτερο και καταλήγει στο Οχυρό Νυμφαίας, τα μονοπάτια και οι χωματόδρομοι είναι πολλοί και οδηγούν νότια στην Καρυδιά, δυτικά στην Φωλιά, στα Σύμβολα και στο ποτάμι Χιονόρεμα, ανατολικά στην Πάνδροσο και στο ποτάμι Καρυδόρεμα, και βόρεια στο Οχυρό Νυμφαίας, το οποίο συνέβαλε στην άμυνα της Ελλάδας κατά τον δεύτερο Παγκόσμιο Πόλεμο. Στην ίδια περιοχή υπάρχει και το πολύ όμορφο και απαιτητικό μονοπάτι μαραθωνοδρόμων Ροδόπης καθώς και το λαϊκό μονοπάτι άλσους Νυμφαίας με την αντίστοιχη σηματοδότηση.\nΗ διαδρομή «Δάσος Νυμφαίας - Κανόνι - Δοκιμαστήριο» είναι μία εύκολη κυκλική ορειβατική διαδρομή, που αποτελεί στο μεγαλύτερο μέρος της τμήμα του μονοπατιού των μαραθωνοδρόμων και είναι ενδεικτική των πολλών διαφορετικών διαδρομών που μπορούν να πραγματοποιηθούν σε αυτή την περιοχή. Κατά τη διάρκεια της διαδρομής θα δούμε σημάδια και κορδέλες πάνω στα δέντρα, καθώς και άσπρα ταμπελάκια από τη σήμανση του μονοπατιού των μαραθωνοδρόμων. Θα κινηθούμε μέσα σε δάσος από πεύκα, σε χωματόδρομο, στον ασφαλτοστρωμένο κύριο δρόμο και σε μονοπάτι με χαμηλότερη ή καθόλου βλάστηση. Η εκκίνηση γίνεται από την τρίτη βρύση (υψόμετρο 200μ). Από εκεί κινούμαστε βόρεια στο μονοπάτι όπως φαίνεται στο αρχείο καταγραφής. Περνάμε δυτικά από το τουριστικό περίπτερο και τις κεραίες. Κάποια στιγμή προσεγγίζουμε τον δρόμο και ύστερα από λίγο ξαναμπαίνουμε σε μονοπάτι κινούμενοι βορειοδυτικά και μετά βόρεια. Περνάμε περιμετρικά του υψομετρικού σημείου και σε λίγο φτάνουμε στο κανόνι Νυμφαίας (υψόμετρο 500μ). Η επιστροφή γίνεται ανεβαίνοντας στο υψομετρικό σημείο (ύψωμα Σέλωμα) με τις χαρακτηριστικές πέτρες (υψόμετρο 575μ) που είναι το υψηλότερο ύψωμα της ευρύτερης περιοχής. Συνεχίζουμε νοτιοανατολικά για να προσεγγίσουμε τον δρόμο και να φτάσουμε στο πάνω μέρος του περίφημου δοκιμαστηρίου, όπου οι ορειβάτες το χρησιμοποιούν για την προπόνησή τους και τη μέτρηση της φυσικής τους κατάστασης. Η κάθοδος και η άνοδος διαρκούν από μισή έως μία ώρα ανάλογα με τον ρυθμό και τις δυνατότητες του καθενός. Αφού φτάσουμε στο ίδιο σημείο συνεχίζουμε νότια στον δρόμο, περνάμε τις κεραίες και μετά βγαίνουμε και πάλι σε μονοπάτι μέχρι να φτάσουμε στην τρίτη βρύση, που αποτελεί και το τέλος της διαδρομής. Η συνολική διάρκεια της διαδρομής είναι περίπου 4 ώρες και μπορεί να γίνει και με την αντίθετη φορά.\nΠερπατώντας μέσα σε δάσος πεύκων (φωτογραφία: Αβραάμ Αποστολακάκης) (01-09-2013)\nΤμήμα του μονοπατιού (φωτογραφία: Αβραάμ Αποστολακάκης) (01-03-2013)\nΤο κανόνι Νυμφαίας (φωτογραφία: Αβραάμ Αποστολακάκης) (01-03-2013)\nΑνεβαίνοντας το Δοκιμαστήριο (φωτογραφία: Αβραάμ Αποστολακάκης) (14-11-2012)\nΤο υψομετρικό σημείο στο ύψωμα Σέλωμα (φωτογραφία: Αβραάμ Αποστολακάκης) (14-11-2012)\nΘέα προς το δάσος Νυμφαίας και την πεδιάδα της Ροδόπης (φωτογραφία: Αβραάμ Αποστολακάκης) (18-08-2013)\nΜήκος: 8956 μ.\nΥψ. Ανάβαση: 422 μ.\nΥψ. Κατάβαση: 575 μ.\nΜέγιστο Υψόμετρο: 612 μ.\nΕλάχιστο Υψόμετρο: 164 μ.\nΗ διαδρομή «Πετρωτό - Ά Κερασιά - Μονή Καυσοκαλύβη» είναι μια μέσης δυσκολίας ορειβατική διαδρομή η οποία ξεκινάει από τον οικισμό Πετρωτό (υψόμετρο 120μ) και καταλήγει στον οικισμό Α΄ Κερασιά (υψόμετρο 550μ) μέσω της μονής Οσίου Μάξιμου Καυσοκαλύβη (υψόμετρο 350μ).\nΓια να φτάσουμε στο σημείο εκκίνησης θα πρέπει να κινηθούμε από Κομοτηνή προς το χωριό Μίσχος (απόσταση 9χλμ). Για την ακρίβεια, το σημείο εκκίνησης βρίσκεται στον οικισμό Πετρωτό ο οποίος βρίσκεται λίγα μέτρα δυτικότερα του Μίσχου. Μόλις φτάσουμε εκεί κινούμαστε βόρεια του οικισμού Πετρωτό περνώντας τον χωματόδρομο που οδηγεί στο βόρειο τελείωμά του. Αυτό είναι και το σημείο εκκίνησης, οπότε και σταθμεύουμε τα οχήματά μας στο πλάτωμα δίπλα στον χωματόδρομο. Από εκεί κινούμαστε βορειοδυτικά προς τον χωματόδρομο που ανηφορίζει προς το δάσος και γίνεται μονοπάτι. Το μονοπάτι είναι ευκρινές αλλά δεν υπάρχει σήμανση. Το αρχικό κομμάτι της διαδρομής περιλαμβάνει πεύκα και κυπαρίσσια. Στη χαράδρα στα δεξιά μας μπορούμε να επισκεφτούμε και έναν παλιό νερόμυλο τον οποίο διασχίζει το ποτάμι Αρπίτσα. Συνεχίζουμε την πορεία μας στα βορειοδυτικά κινούμενοι μέσα στο δάσος με τα πεύκα. Στο τελείωμα του δάσους θα δούμε τη μονή την οποία μπορούμε να επισκεφτούμε εφόσον έχουμε συνεννοηθεί από πριν και φέρουμε την κατάλληλη ενδυμασία, καθώς και τον κάμπο της Ροδόπης στα νότια. Από εκεί θα κινηθούμε βόρειο-βορειοδυτικά κινούμενοι στον ανατολικό χωματόδρομο. Η βλάστηση γίνεται λιγότερο πυκνή και μπορούμε να δούμε πάλι πεύκα από τις αναδασώσεις, καθώς και γαύρους. Επίσης, θα δούμε ένα πλάτωμα με αρχαία ερείπια και 2-3 λιβάδια. Κάποια στιγμή θα δούμε στα βόρεια την Α΄ Κερασιά και τον καταρράκτη Κερασιάς τους μήνες που έχει νερό. Επίσης, στα βορειοανατολικά μπορούμε να δούμε το Παπίκιο και στα βορειοδυτικά την Αγελαδοκορυφή ακριβώς πάνω από την Α Κερασιά. Μέχρι αυτό το σημείο ο βαθμός δυσκολίας είναι 1 και οι ώρες πορείας 1,5. Για την Α΄ Κερασιά θα χρειαστούμε άλλη μισή ώρα και ο βαθμός δυσκολίας θα γίνει 2, οπότε μπορούμε να το επιχειρήσουμε ανάλογα με τις δυνατότητές μας και τον διαθέσιμο χρόνο. Η επιστροφή γίνεται από την ίδια ακριβώς διαδρομή ή από κοντινά μονοπάτια όπως φαίνεται και στο αρχείο καταγραφής.\nΚαταγραφή διαδρομής: Γιαγτζόγλου Πέτρος\nΗ αρχή της διαδρομής στο Πετρωτό (φωτογραφία: Αβραάμ Αποστολακάκης) (15-06-2014)\nΚινούμενοι στον χωματόδρομο (φωτογραφία: Αβραάμ Αποστολακάκης) (15-06-2014)\nΑνεβαίνοντας σε πλαγιά (φωτογραφία: Αβραάμ Αποστολακάκης) (15-06-2014)\nΟ καταρράκτης Κερασιάς (φωτογραφία: Αβραάμ Αποστολακάκης) (15-06-2014)\nΟ οικισμός της Ά Κερασιάς (φωτογραφία: Αβραάμ Αποστολακάκης) (15-06-2014)\nΗ μονή Οσίου Μάξιμου Καυσοκαλύβη (φωτογραφία: Αβραάμ Αποστολακάκης) (15-06-2014)\nΜήκος: 15896 μ.\nΥψ. Ανάβαση: 1039 μ.\nΥψ. Κατάβαση: 1020 μ.\nΜέγιστο Υψόμετρο: 1226 μ.\nΗ διαδρομή «Αγελαδοκορυφή – Πόα – Αγελαδοκορυφή» είναι μία μέσης δυσκολίας κυκλική ορειβατική διαδρομή η οποία ξεκινάει νότια της Αγελαδοκορυφής (υψόμετρο 850μ), ανεβαίνει στην Αγελαδοκορυφή (υψόμετρο 1180μ), περνάει από τον οικισμό Πόα (υψόμετρο 500μ) και καταλήγει και πάλι στην Αγελαδοκορυφή.\nΓια να φτάσουμε στο σημείο εκκίνησης πρέπει να κινηθούμε από Κομοτηνή προς Μέγα Πιστό (απόσταση 10χλμ). Από εκεί κινούμαστε βορειοδυτικά στον χωματόδρομο που βρίσκεται στο βορειοδυτικό τελείωμα του χωριού. Μετά από 10χλμ οδήγησης με εκπληκτική θέα θα συναντήσουμε δύο χαρακτηριστικές απότομες στροφές με αρκετό πλάτος, στο ίδιο γεωγραφικό πλάτος περίπου με την Ά Κερασιά. Αυτό είναι και το σημείο εκκίνησης, όπως φαίνεται και στο αρχείο καταγραφής, οπότε σταθμεύουμε τα οχήματά μας. Το μονοπάτι ξεκινάει κατευθείαν με ένα απότομα ανέβασμα μέσα στο δάσος με κατεύθυνση βορειοδυτική, μέχρι να φτάσουμε στην κορυφογραμμή. Ακολουθούμε και κάποια κόκκινα σημάδια που υπάρχουν πάνω στα δέντρα. Μόλις φτάσουμε στην κορυφογραμμή η βλάστηση θα είναι πιο αραιή και η θέα θα είναι καταπληκτική προς όλες τις κατευθύνσεις. Από εκεί και πέρα η κατεύθυνση της πορείας γίνεται βορειοανατολική. Κινούμενοι στην κορυφογραμμή θα περάσουμε από ξέφωτα και πετρώδη περάσματα, καθώς και από ένα σπίτι-καταφύγιο. Στο τελευταίο κομμάτι η διαδρομή γίνεται βορειοδυτική μέχρι να φτάσουμε στην Αγελαδοκορυφή με το χαρακτηριστικό υψομετρικό σημείο. Από εκεί μπορούμε να δούμε στα νότια την πεδιάδα της Ροδόπης, νοτιοδυτικά την Θάσο, την Βιστωνίδα και το Παγγαίο, βορειοδυτικά το Φαλακρό και το Γυφτόκαστρο, βορειοανατολικά την κορυφή του Παπίκιου, ανατολικά την Βροντή (Β΄ Κερασιά) και νοτιοανατολικά την Ά Κερασιά και στο βάθος την Κομοτηνή και την Σαμοθράκη. Από εκεί θα κατηφορίσουμε βορειοανατολικά κινούμενοι στην κορυφογραμμή, απολαμβάνοντας την καταπληκτική θέα και πλησιάζοντας το ύψωμα Σαρεγλέ. Στη συνέχεια θα κατηφορίσουμε σε κοιλάδα βορειοδυτικά και στη συνέχεια δυτικά περνώντας και από ένα ρέμα. Μετά από λίγο θα φτάσουμε στον οικισμό Πόα. Από την Πόα θα κινηθούμε νότια στον χωματόδρομο που ελαφρώς ανηφορίζει και ανήκει στο διεθνές μονοπάτι Ε6. Θα κινηθούμε διαρκώς στον κεντρικό χωματόδρομο προσέχοντας στις διασταυρώσεις με άλλους χωματόδρομους, όπως φαίνεται και στο αρχείο καταγραφής. Απολαμβάνουμε τη φύση και τη θέα προς τα Θρακικά Μετέωρα και το Γυφτόκαστρο στα βορειοδυτικά και τον κάμπο της Ροδόπης στα νότια. Μετά από αρκετά χιλιόμετρα θα φτάσουμε στο σημείο εκκίνησης, που αποτελεί και το τέλος της διαδρομής. Η συνολική διάρκεια της διαδρομής είναι περίπου 5 ώρες.\nΤο απότομα ανέβασμα στην αρχή της διαδρομής (φωτογραφία: Αβραάμ Αποστολακάκης) (17-11-2013)\nΚινούμενοι στην κορυφογραμμή (φωτογραφία: Αβραάμ Αποστολακάκης) (17-11-2013)\nΤο σπίτι-καταφύγιο (φωτογραφία: Αβραάμ Αποστολακάκης) (17-11-2013)\nΛίγο πριν φτάσουμε στην κορυφή (φωτογραφία: Αβραάμ Αποστολακάκης) (17-11-2013)\nΗ Αγελαδοκορυφή (φωτογραφία: Αβραάμ Αποστολακάκης) (17-11-2013)\nΘέα προς το Παπίκιο (φωτογραφία: Αβραάμ Αποστολακάκης) (17-11-2013)\nΠλησιάζοντας το ύψωμα Σαρεγλέ (φωτογραφία: Αβραάμ Αποστολακάκης) (17-11-2013)\nΟ οικισμός της Πόας μέσα στην κοιλάδα (φωτογραφία: Αβραάμ Αποστολακάκης) (17-11-2013)\nΘέα προς τα Θρακικά Μετέωρα και το Γυφτόκαστρο (φωτογραφία: Αβραάμ Αποστολακάκης) (17-11-2013)\nΜήκος: 15444 μ.\nΥψ. Ανάβαση: 1011 μ.\nΥψ. Κατάβαση: 1018 μ.\nΜέγιστο Υψόμετρο: 959 μ.\nΕλάχιστο Υψόμετρο: 504 μ.\nΗ διαδρομή «ΒΑ Νυμφαίας - Άνω Μύτικας - Φυλάκιο 69 - Φρουρός - ΒΑ Νυμφαίας» είναι μια μέσης δυσκολίας κυκλική ορειβατική διαδρομή η οποία ξεκινάει βορειοανατολικά του χωριού Νυμφαία (υψόμετρο 660μ), συνεχίζει ανεβαίνοντας και στη συνέχεια κατεβαίνοντας στον οικισμό του Άνω Μύτικα (υψόμετρο 480μ), και καταλήγει ανεβαίνοντας στο εγκαταλελειμμένο στρατιωτικό Φυλάκιο 69 (υψόμετρο 920μ) το οποίο βρίσκεται 200μ νότια από τα ελληνοβουλγαρικά σύνορα.\nΓια να φτάσουμε στο σημείο εκκίνησης θα πρέπει να κινηθούμε από Κομοτηνή προς Καρυδιά και στη συνέχεια προς Πάνδροσο (8χλμ από Κομοτηνή). Από εκεί θα κινηθούμε προς την Νυμφαία αλλά δεν θα μπούμε στο χωριό, θα στρίψουμε δεξιά στην πινακίδα «Ι/Κ Νυμφαίας». Χαρακτηριστικό της διαδρομής είναι ότι κινούμαστε παράλληλα στον καινούριο δρόμο Ελλάδας-Βουλγαρίας και περνάμε από το αντίστοιχο εργοτάξιο. Στη συνέχεια μπαίνουμε σε χωματόδρομο, ο οποίος κάποια στιγμή χωρίζει σε τρεις χωματόδρομους. Αυτό είναι και το σημείο εκκίνησης, το οποίο απέχει 16,5χλμ από την Πάνδροσο. Χαρακτηριστικό σημάδι είναι η ξύλινη ταμπέλα που γράφει ΦΡΟΥΡΟΣ στον μεσαίο δρόμο και η ορειβατική σήμανση στον δεξιό δρόμο με το πορτοκαλί τετράγωνο στο δέντρο και το βαμμένο πορτοκαλί κολωνάκι με τον αριθμό 13. Σταθμεύουμε τα οχήματά μας και ακολουθούμε τον χωματόδρομο στα δεξιά, καθοδηγούμενοι από τη χαρακτηριστική ορειβατική σήμανση που αναφέρθηκε. Η κατεύθυνση της διαδρομής είναι βορειοανατολική και βόρεια. Λόγω των έργων που έχουν γίνει για τον δρόμο Ελλάδας-Βουλγαρίας, θα πρέπει να ελέγξουμε αν έχει γίνει κάποια αλλαγή στην πρόσβαση στο σημείο εκκίνησης.\nΚαταγραφή διαδρομής: Παπαδόπουλος Πέτρος\nΗ αρχή της διαδρομής στον δεξιό χωματόδρομο (φωτογραφία: Αβραάμ Αποστολακάκης) (10-03-2013)\nΚατηφορίζοντας μέσα στο πευκόδασος (φωτογραφία: Αβραάμ Αποστολακάκης) (10-03-2013)\nΠροσεγγίζοντας τον οικισμό του Άνω Μύτικα (φωτογραφία: Αβραάμ Αποστολακάκης) (10-03-2013)\nΜονοπάτι μέσα σε δάσος πριν το Φυλάκιο 69 (φωτογραφία: Αβραάμ Αποστολακάκης) (10-03-2013)\nΤο εγκαταλελειμμένο Φυλάκιο 69 (φωτογραφία: Αβραάμ Αποστολακάκης) (10-03-2013)\nΚινούμενοι πάνω στα σύνορα στις πυραμίδες 45-42 (φωτογραφία: Αβραάμ Αποστολακάκης) (10-03-2013)\nΜήκος: 7219 μ.\nΥψ. Ανάβαση: 845 μ.\nΥψ. Κατάβαση: 838 μ.\nΜέγιστο Υψόμετρο: 831 μ.\nΕλάχιστο Υψόμετρο: 379 μ.\nΗ διαδρομή «Πεύκα Μεταξά – Παρχάρια – Πεύκα Μεταξά» είναι μια εύκολη προς μέση κυκλική ορειβατική διαδρομή η οποία ξεκινάει από την τοποθεσία «Πεύκα Μεταξά» (υψόμετρο 830μ), κατεβαίνει στα Παρχάρια του νομού Ροδόπης (υψόμετρο 380μ) και ανεβαίνει και πάλι στα Πεύκα Μεταξά. Η πρόσβαση είναι δύσκολη και τα μονοπάτια σχεδόν απάτητα, ωστόσο η σχεδόν ανέγγιχτη και οργιώδης βλάστηση μας αποζημιώνει.\nΓια να φτάσουμε στο σημείο εκκίνησης θα πρέπει να κινηθούμε από Κομοτηνή στον νέο δρόμο που συνδέει την Ελλάδα με την Βουλγαρία. Στο ύψος του Φρουρού θα βγούμε από τον δρόμο και θα μπούμε δεξιά σε χωματόδρομο που οδηγεί στον Φρουρό. Από εκεί θα διασχίσουμε τον νέο δρόμο πάνω από το τούνελ και θα συνεχίσουμε νοτιοδυτικά σε χωματόδρομο μέχρι την τοποθεσία «Πεύκα Μεταξά» που αποτελεί και το σημείο εκκίνησης, οπότε σταθμεύουμε τα οχήματά μας (συνολική απόσταση ~25χλμ). Από εκεί θα κατηφορίσουμε νοτιοδυτικά σε ασαφές μονοπάτι μέσα σε οργιώδη βλάστηση. Η διαδρομή είναι σχετικά σηματοδοτημένη με κόκκινες-άσπρες κορδέλες και σε κάποια σημεία θα χρειαστεί να κάνουμε ανοίγματα ή παρακάμψεις λόγω της πυκνής βλάστησης. Σε λίγο θα φτάσουμε σε σημείο σύνδεσης του κατηφορικού μονοπατιού με αυτό της επιστροφής. Από εκεί συνεχίζουμε νότια, όπως φαίνεται και στο αρχείο καταγραφής. Καθώς κατηφορίζουμε μπορούμε να δούμε στα νότια το Οχυρό Νυμφαίας καθώς και τα Παρχάρια βόρεια από αυτό. Σε λίγο θα φτάσουμε σε διασταύρωση χωματόδρομων έχοντας μπροστά μας τα Παρχάρια. Στον υπαίθριο χώρο θα βρούμε πόσιμο νερό, το εκκλησάκι τού Αγίου Γεωργίου και διάφορα άλλα κτίσματα που χρησιμοποιούνται κατά την τέλεση των Ποντιακών Παρχαρίων. Από εκεί θα συνεχίσουμε νοτιοανατολικά στον χωματόδρομο, μετά ανατολικά και βόρεια μέχρι να φτάσουμε στο σημείο που ξεκινάει και πάλι μονοπάτι, πριν συναντήσουμε και τον άλλο χωματόδρομο που έρχεται από βόρεια. Από εκεί θα ανηφορίσουμε βορειοδυτικά. Σε κάποιο σημείο θα συναντήσουμε μία πηγή και θα χρειαστεί να παρακάμψουμε κάποια περάσματα λόγω βλάστησης. Μετά από λίγο θα συναντήσουμε το μονοπάτι που είχαμε κατέβει στην αρχή. Από εκεί θα ανηφορίσουμε βορειοανατολικά μέχρι να φτάσουμε στα Πεύκα Μεταξά που σηματοδοτούν και το τέλος της ανάβασης.\nΟργιώδης βλάστηση στα Πεύκα Μεταξά (φωτογραφία: Αβραάμ Αποστολακάκης) (16-06-2016)\nΣτο πρώτο κατηφορικό κομμάτι (φωτογραφία: Αβραάμ Αποστολακάκης) (16-06-2016)\nΤα Παρχάρια Ροδόπης κάτω από το Οχυρό Νυμφαίας (φωτογραφία: Αβραάμ Αποστολακάκης) (16-06-2016)\nΣτο δεύτερο ανηφορικό κομμάτι (φωτογραφία: Αβραάμ Αποστολακάκης) (16-06-2016)\nΜία πηγή με νερό (φωτογραφία: Αβραάμ Αποστολακάκης) (16-06-2016)\nΞυλεία στα Πεύκα Μεταξά (φωτογραφία: Αβραάμ Αποστολακάκης) (16-06-2016)\nΜήκος: 4114 μ.\nΥψ. Ανάβαση: 625 μ.\nΕλάχιστο Υψόμετρο: 251 μ.\nΗ διαδρομή «Θάμνα - Φυλάκιο Μαχαίρα - Παπίκιο» είναι μια δύσκολη ορειβατική διαδρομή η οποία ξεκινάει από το χωριό Θάμνα (υψόμετρο 105μ), περνάει από το φυλάκιο Μαχαίρα (υψόμετρο 660μ) και καταλήγει στην κορυφή του Παπίκιου όρους (υψόμετρο 1483μ) που είναι η υψηλότερη κορυφή του νομού Ροδόπης.\nΓια να φτάσουμε στο σημείο εκκίνησης θα πρέπει να κινηθούμε από Κομοτηνή προς το χωριό Θάμνα (απόσταση 7χλμ). Αφού διασχίσουμε το χωριό θα σταθμεύσουμε τα οχήματά μας στο βόρειο τελείωμά του, στο σημείο όπου ο χωματόδρομος χωρίζεται στα δύο. Αυτό είναι και το σημείο εκκίνησης. Ο αριστερός χωματόδρομος οδηγεί στο φυλάκιο Μαχαίρα και ο δρόμος στα δεξιά στο μονοπάτι για το φυλάκιο Μαχαίρα, τον οποίο και θα ακολουθήσουμε. Αρχικά κινούμαστε βορειοανατολικά στη βόρεια μεριά τού χωριού. Στη συνέχεια θα κινηθούμε βόρεια και ανηφορικά μέσα στο πευκόδασος περνώντας πρώτα από μία δεξαμενή. Η διαδρομή είναι σηματοδοτημένη με κόκκινες κορδέλες και κόκκινα σημάδια πάνω στα δέντρα και σε κάποια βράχια. Μετά τη δεξαμενή η κατεύθυνση γίνεται βορειοδυτική και βόρεια. Θα περάσουμε από ένα πλάτωμα με κυπαρίσσια και θα διασχίσουμε και τον χωματόδρομο που οδηγεί στο φυλάκιο Μαχαίρα. Σε κάποιο σημείο θα ακολουθήσουμε τον χωματόδρομο που βρίσκεται δυτικά τού πεδίου βολής τού Παπίκιου. Στη συνέχεια θα κινηθούμε σε κορυφογραμμή χωρίς πυκνή βλάστηση μέχρι να φτάσουμε στο φυλάκιο Μαχαίρα. Από εκεί και πέρα η διαδρομή είναι ίδια με τη διαδρομή "Παπίκιο από Μαχαίρα", οπότε ξεκινάει και το αντίστοιχο αρχείο καταγραφής. Αφού περάσουμε ένα μαντρί, κινούμαστε δυτικά προς το δάσος που ανεβαίνει προς το βουνό και ακολουθούμε τη σήμανση με τα κίτρινα τετράγωνα μέσα σε κόκκινα τετράγωνα, καθώς και τα κόκκινα σημάδια στα δέντρα. Η κατεύθυνση της διαδρομής είναι δυτική και στη συνέχεια βορειοδυτική, βόρεια του υψώματος Μάνδρα. Στη διαδρομή μας θα συναντήσουμε αρκετά ξέφωτα να εναλλάσσονται με κίνηση μέσα σε δάσος καθώς και μία πηγή λίγο πιο κάτω από το μονοπάτι. Το τελευταίο κομμάτι τής διαδρομής είναι πετρώδες με χαμηλή βλάστηση και χωρίς δέντρα. Σε λίγο, κινούμενοι στην κορυφογραμμή, φτάνουμε στην κορυφή του Παπίκιου με τη χαρακτηριστική μεταλλική σημαία και το τοπογραφικό υψομετρικό σημείο. Από την κορυφή του Παπίκιου μπορούμε να δούμε το μεγαλύτερο μέρος της οροσειράς της Ροδόπης, στα βόρεια τα σύνορα με την Βουλγαρία, και στα νότια την Κομοτηνή, τον κάμπο και τις λίμνες της Ροδόπης, τον Ίσμαρο, την Σαμοθράκη, την Θάσο, και αν είμαστε τυχεροί και άλλα νησιά και βουνά της Ελλάδας. Η επιστροφή γίνεται από την ίδια ακριβώς διαδρομή. Η ανάβαση διαρκεί περίπου 4,5 ώρες.\nΤο χωριό Θάμνα (φωτογραφία: Αβραάμ Αποστολακάκης) (16-06-2016)\nΗ δεξαμενή στην αρχή της διαδρομής (φωτογραφία: Αβραάμ Αποστολακάκης) (16-06-2016)\nΜέσα στο δάσος με τα πεύκα (φωτογραφία: Αβραάμ Αποστολακάκης) (16-06-2016)\nΔιασχίζοντας ξέφωτο μετά το Φυλάκιο Μαχαίρα (φωτογραφία: Αβραάμ Αποστολακάκης) (16-06-2016)\nΚινούμενοι στο δάσος του Παπίκιου (φωτογραφία: Αβραάμ Αποστολακάκης) (16-06-2016)\nΒράχια στην κορυφογραμμή λίγο πριν την κορυφή (φωτογραφία: Αβραάμ Αποστολακάκης) (16-06-2016)\nΜήκος: 9582 μ.\nΥψ. Ανάβαση: 333 μ.\nΥψ. Κατάβαση: 285 μ.\nΜέγιστο Υψόμετρο: 545 μ.\nΕλάχιστο Υψόμετρο: 268 μ.\nΗ διαδρομή «Τούνελ Νυμφαίας - Μύτικας» είναι μια εύκολη προς μέση ορειβατική διαδρομή η οποία ξεκινάει λίγο πριν το πρώτο τούνελ Νυμφαίας (υψόμετρο 320μ), περνάει κοντά από το ύψωμα Κακοράχη (υψόμετρο 545μ) και καταλήγει στον οικισμό του Μύτικα (υψόμετρο 300μ).\nΤο σημείο εκκίνησης (που απέχει περίπου 11χλμ από την Κομοτηνή) βρίσκεται κοντά στον καινούργιο δρόμου που συνδέει την Ελλάδα με την Βουλγαρία, μετά την Πάνδροσο και λίγο πριν το πρώτο τούνελ. Εκεί υπάρχει έξοδος στα ανατολικά σε χωματόδρομο, όπως φαίνεται και στο αρχείο καταγραφής, οπότε σταθμεύουμε τα οχήματά μας (μπορούμε να βγούμε και στον αμέσως επόμενο χωματόδρομο και να παρακάμψουμε το πρώτο κομμάτι). Λόγω των έργων που γίνονται στην περιοχή θα πρέπει να ελέγξουμε αν έχει αλλάξει η πρόσβαση στο σημείο εκκίνησης. Από εκεί θα κινηθούμε ανατολικά σε πλαγιά και μετά βόρεια διασχίζοντας το ρέμα Τυχερό. Στη συνέχεια θα ανηφορίσουμε βορειοανατολικά προσεγγίζοντας το ύψωμα Κακοράχη. Θα το παρακάμψουμε κινούμενοι βόρεια στην πλαγιά και μέσω ράχης θα συνεχίσουμε ανατολικά παρακάμπτοντας το ύψωμα Πύργος που βρίσκεται βόρεια. Μετά θα συνεχίσουμε σε χωματόδρομο σε πλαγιά κατηφορίζοντας βόρεια και παράλληλα με το Στραβόρεμα, ενώ θα συναντήσουμε και κάποιες πηγές. Σε λίγο θα φτάσουμε στον οικισμό του Μύτικα, που αποτελεί και το τέλος της διαδρομής. Η επιστροφή μπορεί να γίνει από την ίδια ακριβώς διαδρομή. Η διάρκεια της διαδρομής είναι περίπου 3,5 ώρες.\nΔιασχίζοντας ένα ξέφωτο (φωτογραφία: Αβραάμ Αποστολακάκης) (25-09-2011)\nΚινούμενοι σε δασώδες μονοπάτι (φωτογραφία: Αβραάμ Αποστολακάκης) (25-09-2011)\nΚινούμενοι σε χωματόδρομο (φωτογραφία: Αβραάμ Αποστολακάκης) (25-09-2011)\nΜία πηγή (φωτογραφία: Αβραάμ Αποστολακάκης) (25-09-2011)\nΔιασταύρωση λίγο πριν τον Μύτικα (φωτογραφία: Αβραάμ Αποστολακάκης) (25-09-2011)\nΟ οικισμός του Μύτικα (φωτογραφία: Αβραάμ Αποστολακάκης) (25-09-2011)\nΜήκος: 2890 μ.\nΥψ. Ανάβαση: 900 μ.\nΕλάχιστο Υψόμετρο: 650 μ.\nΗ διαδρομή «Β΄ Κερασιά (Βροντή) – Παπίκιο» είναι μια μέσης δυσκολίας ορειβατική διαδρομή η οποία ξεκινάει από τον χωματόδρομο που βρίσκεται βορειοανατολικά του οικισμού της Β΄ Κερασιάς (υψόμετρο 650μ) και καταλήγει στην κορυφή του Παπίκιου όρους (υψόμετρο 1483μ) που είναι η υψηλότερη κορυφή του νομού Ροδόπης. Αποτελεί μία από τις πιο εύκολες διαδρομές ανάβασης στο Παπίκιο.\nΓια να φτάσουμε στο σημείο εκκίνησης θα πρέπει να κινηθούμε από την Κομοτηνή προς το χωριό Μίσχος (απόσταση 9χλμ) και από εκεί να μπούμε στον χωματόδρομο που οδηγεί βόρεια προς το χωριό Β΄ Κερασιά (ή αλλιώς Βροντή). Το σημείο εκκίνησης βρίσκεται στον χωματόδρομο που προσεγγίζει την Β΄ Κερασιά από ανατολικά. Σταθμεύουμε τα οχήματά μας και κινούμαστε βορειοανατολικά και βόρεια προς το γυμνό έδαφος και συνεχώς πάνω στην κορυφογραμμή. Στη συνέχεια η κατεύθυνση γίνεται βορειοανατολική και μπαίνουμε μέσα σε δάσος κινούμενοι σε πλαγιά. Σε αρκετά σημεία θα συναντήσουμε τη χαρακτηριστική σήμανση με κόκκινα σημάδια και μεταλλικά τετράγωνα πάνω στα δέντρα. Όταν φτάσουμε και πάλι στην κορυφογραμμή θα συνδεθούμε με το μονοπάτι που έρχεται από τις κεραίες. Στο τελευταίο κομμάτι κινούμαστε βόρεια σε πετρώδες έδαφος με χαμηλή βλάστηση μέχρι να φτάσουμε στην κορυφή του Παπίκιου, με τη χαρακτηριστική μεταλλική σημαία και το τοπογραφικό υψομετρικό σημείο. Από την κορυφή του Παπίκιου μπορούμε να δούμε το μεγαλύτερο μέρος της οροσειράς της Ροδόπης, στα βόρεια τα σύνορα με την Βουλγαρία, και στα νότια την Κομοτηνή, τον κάμπο και τις λίμνες της Ροδόπης, τον Ίσμαρο, την Σαμοθράκη, την Θάσο, και αν είμαστε τυχεροί και άλλα νησιά και βουνά της Ελλάδας. Η επιστροφή μπορεί να γίνει από την ίδια ακριβώς διαδρομή. Η διάρκεια της ανάβασης είναι περίπου 2 ώρες.\nΤο γυμνό ανέβασμα στην αρχή της διαδρομής (φωτογραφία: Αβραάμ Αποστολακάκης) (13-04-2014)\nΕίσοδος στο δάσος (φωτογραφία: Αβραάμ Αποστολακάκης) (13-04-2014)\nΑνέβασμα σε πλαγιά (φωτογραφία: Αβραάμ Αποστολακάκης) (13-04-2014)\nΠλησιάζοντας την κορυφογραμμή (φωτογραφία: Αβραάμ Αποστολακάκης) (13-04-2014)\nΚινούμενοι στην κορυφογραμμή (φωτογραφία: Αβραάμ Αποστολακάκης) (13-04-2014)\nΘέα από το Παπίκιο (φωτογραφία: Αβραάμ Αποστολακάκης) (13-04-2014)\nΜήκος: 25500 μ.\nΥψ. Ανάβαση: 1500 μ.\nΥψ. Κατάβαση: 1500 μ.\nΜέγιστο Υψόμετρο: 575 μ.\nΕλάχιστο Υψόμετρο: 100 μ.\nΗ διαδρομή «Μονοπάτι Μαραθωνοδρόμων Ροδόπης» είναι μια δύσκολη κυκλική ορειβατική διαδρομή μήκους 25,5 χιλιομέτρων και υψομετρικής διαφοράς 1500 μέτρων η οποία ξεκινάει από την πρώτη βρύση του δάσους Νυμφαίας (υψόμετρο 170μ), κινείται στην ευρύτερη περιοχή του πευκοδάσους Νυμφαίας, φτάνει μέχρι το οχυρό Νυμφαίας, ανεβαίνει δύο φορές πάνω από τα 500μ και καταλήγει και πάλι στην πρώτη βρύση.\nΤο σημείο εκκίνησης βρίσκεται στην πρώτη βρύση του δάσους Νυμφαίας, το οποίο απέχει περίπου 4χλμ από την Κομοτηνή, οπότε και σταθμεύουμε τα οχήματά μας. Από εκεί θα κινηθούμε ανατολικά σε χωματόδρομο περνώντας δίπλα από το γήπεδο τένις και μετά βόρεια-βορειοανατολικά σε μονοπάτι. Η διαδρομή είναι σηματοδοτημένη με άσπρα ταμπελάκια, κόκκινα σημάδια και κορδέλες. Πλησιάζοντας και διασχίζοντας έναν χωματόδρομο θα κινηθούμε ανατολικά φτάνοντας στο χαμηλότερο σημείο τής διαδρομής. Από εκεί θα ανηφορίσουμε βόρεια-βορειοδυτικά πλησιάζοντας το τουριστικό περίπτερο Νυμφαίας το οποίο θα παρακάμψουμε. Θα περάσουμε από τη δυτική πλευρά τού κεντρικού δρόμου και θα συνεχίσουμε βορειοανατολικά πάνω από τις κεραίες. Από εκεί θα συνεχίσουμε βορειοδυτικά και δυτικά σε μικρό πλάτωμα το οποίο θα συναντήσουμε και στην επιστροφή. Μετά θα συνεχίσουμε βόρεια και θα φτάσουμε σε μαντρί και ανατολικά σε χωματόδρομο τον οποίο θα αφήσουμε για να κινηθούμε βόρεια σε μονοπάτι. Θα περάσουμε από το κανόνι Νυμφαίας, θα βγούμε στον κεντρικό δρόμο και θα φτάσουμε στο βορειότερο σημείο κοντά στο οχυρό Νυμφαίας. Από εκεί θα κατηφορίσουμε νότια στο μονοπάτι που ενώνει το οχυρό Νυμφαίας με τις κατασκηνώσεις Πανδρόσου, μέχρι να φτάσουμε στο Δοκιμαστήριο, κινούμενοι παράλληλα με το Καρυδόρεμα. Εδώ ξεκινάει το πιο δύσκολο κομμάτι της διαδρομής. Θα ανηφορίσουμε βορειοδυτικά στο μονοπάτι του Δοκιμαστηρίου, θα περάσουμε τον κεντρικό δρόμο και θα μπούμε και πάλι σε μονοπάτι που θα μας οδηγήσει στο υψηλότερο σημείο τής διαδρομής (ύψωμα Σέλωμα, 575μ). Από εκεί θα συνεχίσουμε νότια, θα βγούμε σε σημείο όπου συναντιέται ο κεντρικός δρόμος με χωματόδρομο και θα μπούμε σε μονοπάτι με κατεύθυνση νοτιοδυτική μέχρι να φτάσουμε στο πλάτωμα που είχαμε συναντήσει και στην αρχή. Μετά θα συνεχίσουμε νοτιοδυτικά μέχρι να φτάσουμε σε χωματόδρομο τον οποίο θα πάρουμε στα ανατολικά και μετά πάλι νότια σε μονοπάτι. Θα διασχίσουμε και πάλι κάποιους χωματόδρομους. Στο τελευταίο κομμάτι θα μπούμε νότια στον κεντρικό δρόμο και σε μονοπάτι δίπλα στον κεντρικό δρόμο μέχρι να φτάσουμε στην πρώτη βρύση, που αποτελεί και το τέλος της διαδρομής. Η διάρκεια της διαδρομής είναι περίπου 6,5-7 ώρες.\nΚινούμενοι σε μονοπάτι (φωτογραφία: Αβραάμ Αποστολακάκης) (01-09-2013)\nΘέα προς το Παπίκιο (φωτογραφία: Αβραάμ Αποστολακάκης) (01-03-2013)\nΠλάτωμα (φωτογραφία: Αβραάμ Αποστολακάκης) (08-01-2013)\nΤο κανόνι Νυμφαίας (φωτογραφία: Αβραάμ Αποστολακάκης) (08-01-2013)\nΘέα από το Δοκιμαστήριο (φωτογραφία: Αβραάμ Αποστολακάκης) (01-09-2013)\nΣτο ύψωμα Σέλωμα (φωτογραφία: Αβραάμ Αποστολακάκης) (01-03-2013)\nΜήκος: 8593 μ.\nΥψ. Ανάβαση: 788 μ.\nΥψ. Κατάβαση: 520 μ.\nΜέγιστο Υψόμετρο: 642 μ.\nΕλάχιστο Υψόμετρο: 58 μ.\nΑπό Ξάνθη όπως ερχόμαστε και περνάμε την παλιά γέφυρα στο Κομψάτο, παρκάρουμε στο πρώτο αριστερό άνοιγμα δίπλα στο δρόμο, δίπλα σε μικρό λόφο. Απέναντι υπάρχουν παλιά ερείπια. Από κει ξεκινάει το μονοπάτι.\nΣτα αριστερά μας ανάμεσα στα πουρνάρια βλέπουμε ένα άνοιγμα, μπαίνουμε και βλέπουμε το παλιό μονοπάτι να διαγράφεται καθαρά στο έδαφος. Λίγα μέτρα μετά, στρίβουμε δεξιά και συνεχίζουμε. Για λίγο στενεύει από τα πουρνάρια και μετά ανοίγει και αρχίζει να ανηφορίζει στην πλαγιά. Διακρίνουμε την λιθόστρωτη παλιά κατασκευή του σε αρκετά σημεία. Βγαίνουμε σε θέση θέας, βλέποντας τον κάμπο με τη λιμνοθάλασσα Βιστωνίδα.\nΣυνεχίζοντας το μονοπάτι περνάει ανάμεσα από τα πουρνάρια και σε λίγο βγαίνει σε ανοιχτό μέρος με πέτρες. Διακρίνεται ο χωματόδρομος στα δεξιά μας πάνω. Εμείς σε αυτό το σημείο κατεβαίνουνε υψομετρικά στην πλαγιά αριστερά μας και βγαίνουμε πάλι στο μονοπάτι. Συνεχίζουμε για λίγο. Εδώ έχει κλείσει από τα πουρνάρια για τα επόμενα 250 μέτρα και γι αυτό ανεβαίνουμε στο χωματόδρομο πάνω δεξιά μας. Σε λίγα μέτρα υπάρχει ξύλινο κιόσκι με ποτίστρα και τρεχούμενο νερό (BPYSH_NEPO).\nΣυνεχίζουμε και σε λίγο βλέπουμε στα δεξιά μας κάτω στην πλαγιά πολλές πέτρες (PETRES). Κατεβαίνουμε στην πλαγιά και ξαναβρίσκουμε το μονοπάτι, το οποίο συνεχίζει ανάμεσα στα πουρνάρια και σε λίγο βγαίνει σε μια μικρή ρεματιά με βράχια. (PEMA)\nΚατεβαίνουμε, πατάμε στις πέτρες και ανεβαίνουμε. Βλέπουμε να συνεχίζει αριστερά στην ισοϋψή της πλαγιάς. Σε λίγο περνάμε δίπλα από πλαγιαστό μεγάλο βράχο στο έδαφος. Το μονοπάτι πάει δεξιά στην πλαγιά και παράλληλα με το ρέμα που σε λίγο κατεβαίνουμε σε αυτό. Φαίνεται να προχωράει στην αριστερή πλευρά του μικρού ρέματος, αλλά έχει κλείσει από τη βλάστηση για αυτό συνεχίζουμε μέσα στο ρέμα. Σε κάποιο σημείο μέσα στη ρεματιά βλέπουμε ένα βράχο μεγάλο στα αριστερά του ρέματος και έναν μπροστά μέσα στο ρέμα. Εδώ ανεβαίνουμε αριστερά (και ξαναβρίσκουμε το μονοπάτι, το οποίο συνεχίζει παράλληλα με το ρέμα. (PATHMA)\nΒλέπουμε ψηλά δεξιά μας το χωματόδρομο. Σε λίγο βγαίνουμε σε ένα ξέφωτο με στενό πέρασμα, δεξιά μας βλέπουμε το ρέμα και αριστερά μας μια βελανιδιά και έναν τοίχο από πέτρες.\nΣτα επόμενα μέτρα συναντάμε μια τσιμεντένια ποτίστρα χωρίς νερό. Ξαναμπαίνουμε στο ρέμα για λίγα μέτρα και βλέπουμε μπροστά μας 4-5 μεγάλα βράχια. Πίσω από αυτά βγαίνουμε από το ρέμα και μπαίνουμε στα δεξιά μας πάλι στο μονοπάτι. Σε λίγο βλέπουμε δεξιά μας ένα μικρό λιβάδι και το χωματόδρομο.\nΤο μονοπάτι φαρδαίνει και συνεχίζει ευθεία. Ανηφορίζει, ανοίγει και βλέπουμε στο βάθος τις λαμαρίνες από το μαντρί. Διασχίζουμε κάθετα ένα μικρό ρεματάκι 1 μέτρου. Πλησιάζοντας στο μαντρί, εμφανίζονται διάφορα μικρά μονοπατάκια. Εμείς παίρνουμε το αριστερό μονοπάτι, το οποίο μας οδηγεί μέσα στη ρεματιά, την περνάμε κάθετα και βγαίνουμε στα αριστερά της ρεματιάς και ανηφορίζει στην πλαγιά. Σε λίγο βλέπουμε πολλές άσπρες πέτρες από τοιχίο και κατεβαίνουμε στη ρεματιά και βγαίνουμε σε λιβαδάκι και σε λίγο στη στάνη (STANH). Εκεί είναι ανοιχτός χώρος. Διασχίζουμε το αβαθή ρέμα που έρχεται από τα βόρεια ανάμεσα στις πέτρες και περνάμε στην δεξιά του πλευρά, ανηφορίζοντας και έχοντας το αριστερά μας. Πιο πάνω στα δεξιά βλέπουμε διασταύρωση αλλά εμείς συνεχίζουμε ευθεία. Αργότερα μετά τη συμβολή 2 ρεμάτων βλέπουμε στα δεξιά διασταύρωση αλλά εμείς κατεβαίνουμε στο ρέμα, το διασχίζουμε κάθετα και βγαίνουμε στην αριστερή του πλευρά. Γίνεται φαρδύ και έχει λίγες πέτρες. Συνεχίζει στην πλαγιά, περνάμε ένα ρεματάκι, γίνεται για λίγο ανηφορικό και βγαίνουμε πάνω σε λιβάδι με μία τσιμεντένια ποτίστρα χωρίς νερό. (POTISTRA-XN).\nΑπό εδώ κοιτώντας βόρεια διακρίνουμε το λατομείο. Περπατάμε αριστερά από την ποτίστρα και κατεβαίνουμε σε άλλο μικρό ρεματάκι, το περνάμε κάθετα και ανηφορίζουμε στην πλαγιά, έχοντας το ρέμα στα δεξιά μας. Το μονοπάτι χάνεται αλλά εμείς ανηφορίζουμε την πλαγιά προς την καλύβα (KALYBA) και σε λίγο βγαίνουμε σε χωματόδρομο. (XDROMOS). Στα αριστερά μας είναι ένα παλιό λατομείο μαρμάρου (ΝΤΑΜΑΡΙ), από το οποίο έχει καταπληκτική θέα προς βορά και προς νότο.\nΠερπατάμε δεξιά στο χωματόδρομο. Κατηφορίζουμε την πλαγιά μπροστά μας μέχρι τα πρώτα δέντρα, όπου εκεί διακρίνεται πάλι το μονοπάτι. Εδώ έχει μεγάλη κλίση, και κατηφορίζει μέχρι κάτω σε ρέμα. Εκεί διακρίνουμε ανάμεσα στα βάτα παλιά βρύση και το μέρος είναι λασπωμένο. Περπατάμε αριστερά από το ρεματάκι στην ισοϋψή της πλαγιάς. Σε λίγο περνάμε μικρό ρεματάκι και εμφανίζεται μια βραχώδης πλαγιά. Εκεί βλέπουμε δίπλα στο μονοπάτι στα δεξιά μας μια μικρή σπηλιά. Συνεχίζουμε έχοντας ρέμα στα αριστερά μας και σε λίγο το μονοπάτι μπαίνει μέσα στο δάσος και κατηφορίζει. Σε λίγο φθάνουμε σε άλλη μικρή ρεματιά με πολλή βλάστηση. Διασχίζουμε αριστερά τη βλάστηση και το ρεματάκι κάθετα. Ανηφορίζουμε και βγαίνουμε σε λιβάδι. (LIBADI) Εδώ μπορεί να δούμε άγρια άλογα. Περπατάμε βόρεια στο λιβάδι προς την πλαγιά και στη συστάδα δέντρων διακρίνουμε πάλι το μονοπάτι μπροστά μας, το οποίο έρχεται από τα αριστερά (από ερείπια χωριού) και συνεχίζει για το χωριό Κάβο. Παίρνουμε το μονοπάτι προς τα αριστερά μας, το οποίο ανηφορίζει και φθάνουμε σε έναν χαρακτηριστικό όρθιο βράχο (MENIP) δίπλα στο μονοπάτι. Συνεχίζουμε μέσα σε δάσος και κατηφορίζουμε, περνάμε μικρή ρεματιά. Από το σημείο (PANO-KATO 1 μέχρι στο PANO-KATO2) εναλλακτικά μπορούμε να πάρουμε το πάνω μονοπάτι για τα επόμενα 1.100 μέτρα.\nΣυνεχίζουμε στο κάτω και το μονοπάτι ακολουθεί την ισοϋψή. Η θέα είναι υπέροχη.\nΣτρίβει δεξιά και κατηφορίζει. Σε λίγο διακρίνουμε το ερειπωμένο χωριό Κάβος, περνάμε μικρό ρεματάκι και μπαίνουμε σε αυτό.\nξύλινο κιόσκι με ποτίστρα και τρεχούμενο νερό (BPYSH_NEPO). (17-03-2019)\nβγαίνουμε πάνω σε λιβάδι με μία τσιμεντένια ποτίστρα χωρίς νερό. (POTISTRA-XN) (17-03-2019)\nανηφορίζουμε την πλαγιά προς την καλύβα (KALYBA) (17-03-2019)\nένα παλιό λατομείο μαρμάρου (ΝΤΑΜΑΡΙ), από το οποίο έχει καταπληκτική θέα (17-03-2019)\nβλέπουμε δίπλα στο μονοπάτι στα δεξιά μας μια μικρή σπηλιά (00-00-0000)\nΜήκος: 1132 μ.\nΜέγιστο Υψόμετρο: 470 μ.\nΕλάχιστο Υψόμετρο: 366 μ.\nΣτην διαδρομή Πολύανθος - Κάβος από το σημείο (PANO-KATO1) μέχρι στο PANO-KATO2) μπορεί να ακολουθηθεί μια εναλλακτική διαδρομή στο μονοπάτι για τα 1.100 μέτρα από αυτό της διαδρομής.


Sorel ΑΝΔΡΑΣ Πράσινο 1964 Pac Nylon NM1440 Παπούτσια Εργοστάσιο Τιμή\nJohn Galliano ΑΝΔΡΑΣ Σκούρο μπλέ 2478 CA Παπούτσια Καλύτερο δώρο\nBIG STAR ΓΥΝΑΙΚΑ Καφέ Y274298 Μποτάκια υψηλής ποιότητας\nΑΡΧΙΚΗ > ΑΝΔΡΑΣ Παπούτσια > Μποτάκια > Sorel ΑΝΔΡΑΣ Πράσινο 1964 Pac Nylon NM1440 Παπούτσια Εργοστάσιο Τιμή\nΜοντέλο: 1964 Pac Nylon NM1440\nΧρώμα: 1964 Pac Nylon NM1440 Nori/Μαύρος 383\nΗ μοντέρνα πρόταση της μάρκας Sorel. Η γάμπα του παπουτσιού διαμορφωμένη από τις καλύτερες πρώτες ύλες το οικολογικό δέρμα, υλικό - ύφασμα, γόμα υψηλής ποιότητας. Η εσωτερική φόδρα είναι θερμικό, τσόχα. Στο εσωτερικό των παπουτσιών βρίσκονται οι πάτοι θερμικά, τσόχα. Την άνεση αυξάνει η κατάλληλη σόλα: γόμα. Τα παπούτσια εμπλουτίστηκαν με την τεχνολογία Waterproof, wulkanizowana guma. Τα καθημερινά παπούτσια – διαχρονικά και για όλους.\nΚαλύτερη ποιότητα ΑΝΔΡΑΣ Guy Laroche Lobben Μαύρο Μποτάκια ZJSFH2ET\nΑΝΔΡΑΣ GK Uomo Lancaster Μαύρο Μποτάκια 3D22461B\nΑμεσες πωλήσεις Ted Baker ΑΝΔΡΑΣ μαύρος DHAVIN Δαντέλες μπότες Γύρος TE412K000-Q11\nΚαλό προϊόν DC Shoes ΑΝΔΡΑΣ μαύρος/tan WOODLAND Χειμώνας μπότες Γύρος DC112D000-Q14


MEMORIAM - “For the fallen” (Nuclear Blast) | Rockhard - Greece\n“Οι MEMORIAM γεννήθηκαν από το σκοτάδι. Είχα την επιλογή να βουλιάξω μέσα σε έναν λάκκο από μιζέρια και απόγνωση, περιμένοντας κάτι να συμβεί ή να συνεχίσω την ζωή μου δημιουργώντας κάτι νέο. Από το σκοτάδι έρχεται το φως, από την θλίψη έρχεται η χαρά και από την απόγνωση έρχεται η ελπίδα. Αυτό είναι οι MEMORIAM”.\nΜε αυτά τα λόγια ο Karl Willets, ο πρώην τραγουδιστής των BOLT THROWER, φανέρωσε σε όλους μας την γέννηση των MEMORIAM, ένα συγκρότημα που δημιουργήθηκε μέσα από την θλίψη και την απόγνωση.\nO θάνατος του drummer των BOLT THROWER, Martin "Kiddie" Kearns, σήμανε το τέλος αυτής της πολύ σπουδαίας μπάντας, με τα μέλη της να δηλώνουν πως το συγκρότημα τελείωσε μια για πάντα. Τρεις εβδομάδες μετά από τον χαμό του Kearns ο μπασίστας των BENEDICTION Frank Healy, χάνει επίσης τον πατέρα του. Ο Willets μαζί με τον Healy, που είναι χρόνια καλοί φίλοι, ήθελαν πάντα να ιδρύσουν μία μπάντα οι δυο τους. Οι τραγικές καταστάσεις που βίωσαν τους ώθησαν στο να φτιάξουν τους MEMORIAM μέσω των οποίων εξωτερικεύσανε την θλίψη τους, δημιουργώντας έτσι ένα συγκρότημα που στην αρχή λειτουργούσε μόνο για να παίζουν διασκευές από τα αγαπημένα τους συγκροτήματα.\nΔεν άργησαν όμως πολύ στο να έχουν νέες ιδέες και με την έλευση του Scott Fairfax στο συγκρότημα στο ρόλο του κιθαρίστα αλλά και του Andrew Whale, ο πρώτος drummer των BOLT THROWER, ξεκίνησαν να γράφουν μουσική δίνοντας με αυτόν τον τρόπο τον δικό τους φόρο τιμής στους ανθρώπους που έχασαν. Μετά τα δύο πρώτα τους EP “The hellfire demos I & II” ήρθε η στιγμή να κυκλοφορήσει το παρθενικό τους album “For the fallen”.\nΤο ablum αποτελείται από οκτώ τραγούδια, δομημένα επάνω σε κλασικές death metal φόρμες, με τα στοιχεία για τα οποία ξεχώριζαν οι BOLT THROWER να είναι εμφανή στα περισσότερα από αυτά. Η συναισθηματική φόρτιση των μελών του συγκροτήματος έχει εμποτιστεί μέσα στο “For the fallen” δημιουργώντας με αυτόν τον τρόπο μία ζοφερή doom ατμόσφαιρα σε όλα τα τραγούδια του album. Μοναδική εξαίρεση αποτελεί το τραγούδι “Corrupted system” το οποίο διακατέχεται από punk στοιχεία πλήρως εναρμονισμένα με τον death metal ήχο της μπάντας.\nΤο doom στοιχείο είναι εμφανές από την εισαγωγή του album το οποίο συνδυάζεται για πρώτη φορά με ένα ενδιαφέρον και δυνατό riff στο πρώτο κιόλας τραγούδι του δίσκου το “War rages on”. Ο Scott Fairfax αποδίδει μερικά πολύ όμορφα, δυνατά και βαριά riff μέσα στο album αυτό, ενώ η συνοδεία του μπάσου του Healy και του όγκου που προσφέρει αυτό, δομεί την μακάβρια doom ατμόσφαιρα. Η φωνή του Karl Willets από την άλλη όμως δεν εντυπωσιάζει, δίνοντας σου την εντύπωση πως προσπαθεί πολύ να τραγουδήσει.\nΗ doom/death μουσική που παίζει το συγκρότημα βρίσκει την καλύτερη της εφαρμογή στα τραγούδια “Surrounded by death” και “Last words”, με το δεύτερο να αποτελεί για εμένα το καλύτερο τραγούδι του δίσκου θυμίζοντας ανατριχιαστικά το ένδοξο παρελθόν των THROWER χωρίς όμως να τους αντιγράφει.\nΤο “For the fallen” δεν είναι μία νέα αποκάλυψη για την death metal. Είναι όμως ένα album που δεν θα αφήσει τους οπαδούς του είδους ανικανοποίητους. Δεν μπορώ να πω πως εκεί που τελείωσαν οι BOLTH THROWER ξεκινούν οι MEMORIAM. Προτιμώ να θεωρώ τους MEMORIAM ως ένα νέο και ελπιδοφόρο σχήμα που με αυτό το πρώτο ζοφερό, βαρύ, καταθλιπτικό αλλά συνάμα δυνατό, γεμάτο εμπνευσμένα μπαρουτοκαπνισμένα riff, album ξεκινάει ένα νέο πολεμικό ταξίδι συνεχίζοντας με δειλά βήματα τον ανατριχιαστικό μύθο που άφησαν ως κληρονομιά οι BOLT THROWER. Θέλουν πολύ δουλειά όμως ακόμα για να φτάσουν σε ένα αποτέλεσμα που θα αφήσει το δικό του σημάδι στον ακραίο ήχο.


Κωνσταντίνος Αδρακτάς: Έφυγε από τη ζωή ο δημιουργός του πρώτου ηλεκτρικού αυτοκινήτου - Monopoli.gr\nΠέθανε ο Κωνσταντίνος Αδρακτάς, ο Έλληνας εφευρέτης του πρώτου σύγχρονου ηλεκτρικού αυτοκινήτου, του Enfield 8000.\nΈφυγε από τη ζωή ο Κωνσταντίνος Αδρακτάς, ο Έλληνας εφευρέτης του πρώτου σύγχρονου ηλεκτρικού αυτοκινήτου, γνωστού ως Enfield 8000, που αποτέλεσε δική του επινόηση την δεκαετία του ’70. Επρόκειτο για το πρώτο ηλεκτρικό αυτοκίνητο που μπήκε σε παραγωγή.\nΗ όλη ιδέα του ηλεκτρικού αυτοκινήτου δεν κατάφερε να προχωρήσει στη χώρα μας εξαιτίας της γραφειοκρατίας. Υπήρξαν διάφορες πολιτικές πιέσεις σχετικά με την φορολόγηση του ηλεκτρικού κινητήρα. Έτσι, η ιδέα εγκαταλείφθηκε.\nΠοιος ήταν ο δημιουργός του Enfield 8000\nΟ Κωνσταντίνος Αδρακτάς αποφοίτησε από το MIT με σπουδές στην αστρονομία και την αστροναυτική, δούλεψε για την ΝASA και έγινε ο δημιουργός του πρώτου σύγχρονου ηλεκτρικού αυτοκινήτου στον κόσμο. Με την Enfield Automotive με έδρα το Isle of Wight της Μ. Βρετανίας, κατάφερε να κατακτήσει ένα σημαντικό συμβόλαιο για την παραγωγή 100 περίπου αυτοκινήτων.\nΤον περασμένο Ιούνιο, σε μια εκδήλωση στο Γκάζι σχετικά με την Πράσινη Συμφωνία για την Προώθηση της Ηλεκτροκίνησης, το αυτοκίνητο αυτό είχε την τιμητική του δίπλα στον Κυριάκο Μητσοτάκη.\nΤην είδηση του θανάτου του Κωνσταντίνου Αδρακτά έκανε γνωστή μέσα από ανάρτηση του, ο Βασίλης Αποστολόπουλος, Διευθύνων Σύμβουλου του Ιατρικού Ομίλου Αθηνών, ο οποίος αναφέρει χαρακτηριστικά: «Πριν λίγο διάστημα έφυγε αθόρυβα από κοντά μας ένα σπουδαίο ελληνικό μυαλό. Ο Κωνσταντίνος Αδρακτάς, ο εφευρέτης μεταξύ άλλων του πρώτου σύγχρονου ηλεκτρικού αυτοκινήτου Enfield το 1972 (κάποτε ίσως εξιστορίσω το πως τα οικονομικά συμφέροντα το έθαψαν).Ο εκλιπών υπήρξε φίλος του πατέρα μου, στη συνέχεια δικός μου και γείτονας μου στο Λονδίνο τα φοιτητικά μου χρόνια. Είχαμε μια εξαιρετική σχέση συμπάθειας και εκτίμησης. Απόφοιτος του MIT στην αστρονομία και αστροναυτική δούλεψε για τη NASA και προσωπικά τον αξιολογώ ως τον άνθρωπο με το υψηλότερο IQ που έχω γνωρίσει. Καλή ανάπαυση».\nΔΙΑΒΑΣΤΕ ΑΚΟΜΑΚ. Μητσοτάκης: Κίνητρα για την αγορά ηλεκτρικού αυτοκινήτου, με όφελος έως και 10.000€12.09.2018\nTAGS: ηλεκτρικό αυτοκίνητοΚωνσταντίνος Αδρακτάςπεριβάλλον


Ο Αμερικανικός Στρατός θα κατασκευάσει το μεγαλύτερο τρισδιάστατο εκτυπωτή μεταλλικών αντικειμένων στον κόσμο - Defence Review\nΟ Αμερικανικός Στρατός θα κατασκευάσει το μεγαλύτερο τρισδιάστατο εκτυπωτή μεταλλικών αντικειμένων στον κόσμο\nHome /Αμυντική Βιομηχανία/Ειδήσεις/Ο Αμερικανικός Στρατός θα κατασκευάσει το μεγαλύτερο τρισδιάστατο εκτυπωτή μεταλλικών αντικειμένων στον κόσμο\n3 Ιουνίου 2021 11:23\nΟ Αμερικανικός Στρατός ανακοίνωσε ότι σχεδιάζει να κατασκευάσει τον μεγαλύτερο τρισδιάστατο εκτυπωτή μεταλλικών αντικειμένων στον κόσμο, στο πλαίσιο του προγράμματος «Jointless Hull». Σύμφωνα με τον Αμερικανικό Στρατό ο νέος εκτυπωτής θα παράγει μεγάλα μεταλλικά αντικείμενα στρατιωτικών οχημάτων, είτε για την παραγωγή τους, είτε ανταλλακτικά για την υποστήριξη-συντήρηση τους. Με αυτό τον τρόπο ο Αμερικανικός Στρατός εκτιμά ότι θα μειωθεί δραματικά το κόστος κατασκευής και υποστήριξης των οχημάτων του. Στο πρόγραμμα συμμετέχουν η ASTRO America (κύριος ανάδοχος) και οι εταιρίες Ingersoll Machine Tool, Siemens και MELD Manufacturing ως υποκατασκευαστές.\nΟ εκτυπωτής θα λειτουργεί με βάση δεδομένων, δηλαδή κάθε αντικείμενο θα έχει έναν μοναδικό αριθμό παραγωγής ο οποίος θα περιλαμβάνει όλες τις αναγκαίες πληροφορίες (διαστάσεις, πάχος, κλίσεις κ.ά.). Η κατασκευή του νέου εκτυπωτή αναμένεται να διαρκέσει 14 μήνες και θα βρίσκεται στο Rock Island Arsenal-Joint Manufacturing and Technology Center. Η ανώτατη επίδοση του εκτυπωτή θα είναι η παραγωγή αντικειμένων μήκους 9,14 μέτρων, πλάτους 6,10 μέτρων και ύψους 3,66 μέτρων. Σύμφωνα με τον Αμερικανικό Στρατό η χρήση του εκτυπωτή θα αυξήσει σημαντικά τη διαθεσιμότητα των οχημάτων με παράλληλη μείωση του κόστους υποστήριξης τους.\nΕκτός της υποστήριξης, ο εκτυπωτής θα χρησιμοποιηθεί και ως μέσω παραγωγής νέων, καινοτόμων σχεδιάσεων προς δοκιμές και αξιολόγηση. Σε δεύτερο χρόνο, θα κατασκευαστεί και δεύτερος εκτυπωτής με ανώτατη επίδοση την παραγωγή αντικειμένων μήκους 91 εκατοστών, πλάτους 1,22 μέτρων και ύψους 1,52 μέτρων. Η κατασκευή μονοκόμματων πηγμάτων οχημάτων μάχης είναι επιθυμητή, αλλά η παραδοσιακή κατασκευαστική διαδικασία δεν το επιτρέπει ή αν το επιτρέπει αυξάνει το κόστος. Επιπλέον, ο τρισδιάστατος εκτυπωτής θα μπορεί, με μικρότερο κόστος, να κατασκευάσει παρόμοια πήγματα για οχήματα της ίδιας οικογένειας, αλλά για διαφορετικές αποστολές.\nΗ SNC θα πιστοποιήσει το βελτιωμένο σύστημα ανάρτησης οπλισμού HAWK+ σε KC-130J των Αμερικανών Πεζοναυτών\nΝέα τυφέκια ελεύθερων σκοπευτών θέλει η Αυστραλία\nTAGS: Τρισδιάστατος εκτυπωτής\nΠροτεραιότητα τα LCS διαμόρφωσης ναρκοπολέμου…\nΗ ισραηλινή Elta παρουσίαση το…\nΕπιτυχημένη δοκιμαστική βολή αντιαρματικού βλήματος…\n£ 320 εκατομμύρια το κόστος…\nΣύντομα η έναρξη σχεδίασης και…\nΕίναι πολύ νωρίς να καθοριστεί…\nIntracom Defense: Eπέκταση των δραστηριοτήτων…\nΟ/Η Chip λέει:\n3 Ιουνίου 2021 στις 15:43\n«Ο Αμερικανικός Στρατός ανακοίνωσε ότι σχεδιάζει να κατασκευάσει …»\nΣημαίνει ότι θα τον φτιάξει ο ίδιος ο Αμ. στρατός ή θα τον αναθέσει σε κάποια εταιρία;\nΠάντως στον χορό έχουν μπει και οι Γάλλοι:\n6 Ιουνίου 2021 στις 13:56\nNO WAY US ARMY GONNA GIVE THIAT TECH TO NO BODY…\nDV-1.GR στο Ξεκινά η αρχική παραγωγή χαμηλού ρυθμού του αντιαεροπορικού βλήματος SM-2 Block.3C\nnpo στο Προτεραιότητα τα LCS διαμόρφωσης ναρκοπολέμου για το Αμερικανικό Ναυτικό\ngordo1962 στο Ελικόπτερα γενικής χρήσης UH-1Y Venom σε ανθυποβρυχιακό ρόλο δοκίμασαν οι Αμερικανοί Πεζοναύτες


Φωτιά Άνδρος: «Παρόρμηση της στιγμής» το «θα βάλω φωτιά» λέει τώρα ο κοινοτάρχης - tromaktiko\nΦωτιά Άνδρος: «Παρόρμηση της στιγμής» το «θα βάλω φωτιά» λέει τώρα ο κοινοτάρχης\n5 Απριλίου 2021 07:54\nΑίσθηση προκαλεί η απειλή του προέδρου της κοινότητας Μακροταντάλου, να βάλει φωτιά στην Άνδρο, αντιδρώντας με αυτόν τον τρόπο στους νέους δασικούς χάρτες.\nΟ κ. Τριδήμας, μίλησε το πρωί στον ΑΝΤ1 και έκανε λόγο για παρόρμηση της στιγμής. «Ένας αγρότης, που του έχουν βγάλει δασικό το χωράφι του, θα βάλει φωτιά στο χωράφι του για να το καθαρίσει και μόνο. Σε καμία περίπτωση δεν θέλει ένας κτηνοτρόφος να καούν τόσες χιλιάδες στρέμματα», δήλωσε χαρακτηριστικά.\nΚάηκαν περισσότερα από 10.000 στρέμματα\nΤην ίδια ώρα, σε ύφεση παραμένει η φωτιά στην Άνδρο, σύμφωνα με την τελευταία ενημέρωση από την Πυροσβεστική, από την οποία κάηκαν περισσότερα από 10.000 στρέμματα.\nΣύμφωνα με το γραφείο τύπου της Πυροσβεστικής «η κατάσταση είναι καλύτερη» με τη φωτιά στην Άνδρο, ενώ με το πρώτο φως της ημέρας θα αποφασιστεί αν πρέπει να αποσταλούν εκ νέου εναέρια μέσα.\nΓια μεγάλη καταστροφή με περισσότερα από 10.000 στρέμματα καμένα έκανε λόγο ο δήμαρχος Άνδρου, Δημήτρης Λοτσάρης μιλώντας στον Ελεύθερο Τύπο.\nΤο μέτωπο από το απόγευμα της Κυριακής βρίσκεται σε ύφεση και κινείται σε ακατοίκητη περιοχή προς την παραλία Λεύκα.\nΤη μάχη με τη φωτιά που εκδηλώθηκε τα χαράματα της Κυριακής δίνουν ακόμα 55 πυροσβέστες με 15 οχήματα, 2 ομάδες πεζοπόρων τμημάτων, ενώ συνδρομή παρέχουν υδροφόρες εθελοντών και ΟΤΑ.\nΛόγω της φωτιάς και της έκτασης που πήρε εκκενώθηκαν προληπτικά δύο χωριά (Ρέματα και Ατένι) ενώ αν και υπήρξε κινητοποίηση για άλλα δύο (Κατάκοιλος, Άρνη) τελικά δεν εκκενώθηκαν.\nΣτο νησί έχει μεταβεί μεικτό κλιμάκιο του Π.Σ και της ΕΛ.ΑΣ. [Διεύθυνσης Αντιμετώπισης Εγκλημάτων Εμπρησμού (Δ.Α.Ε.Ε.) και της Διεύθυνσης Αντιμετώπισης Ειδικών Εγκλημάτων Βίας (Δ.Α.Ε.Ε.Β.)] που διερευνά τα αίτια εκδήλωσης της πυρκαγιάς με τις πληροφορίες να αναφέρουν ότι έχουν ήδη ληφθεί οι πρώτες καταθέσεις.


Ήλιος Spoiler ANT1: Ο διοικητής σκοτώνει την Δάφνη;\nΑρχική » Spoilers » Ήλιος » Ήλιος Spoiler ANT1: Η Δάφνη νεκρή; – Ποιος κρύβεται από πίσω και το… μυστικό του διοικητή!\n01.12.2021 | 19:40\nΉλιος Spoiler ANT1: Εξελίξεις έρχονται στη σειρά «Ήλιος» με την Δάφνη και τον διοικητή να είναι στο επίκεντρο στα επόμενα επεισόδια.\nΉλιος Spoiler ANT1: Τι θα δούμε στον δεύτερο κύκλο στην αγαπημένη καθημερινή σειρά του ANT1 – Ήλιος. Συνεχίζει να πρωταγωνιστεί στην Ελληνική τηλεόραση;\nΉλιος Spoiler ANT1: Ανατροπές και εξελίξεις στη σειρά του Ant1, Ήλιος, που προβάλλεται καθημερινά στις 17:30.\nΉλιος Spoiler, Συναρπαστικές εξελίξεις έρχονται…\nΟ αδίστακτος διοικητής θα σκοτώσει την Δάφνη;\nΡαγδαίες εξελίξεις στο προσεχή επεισόδια της σειράς Ήλιος όπου θα δούμε πως ο διοικητής απειλεί πλέον ανοιχτά τον Χρήστο και τη Δάφνη, ενώ παρενοχλεί απροκάλυπτα τη Σοφία. Δημήτρης, Χρήστος και Νικήτας αναλαμβάνουν δράση.\nΟ διοικητής Πάνος Σταματίου τελικά αποδεικνύεται όχι μόνο επικίνδυνος αλλά και αδίστακτος. Από την πρώτη στιγμή που πάτησε το πόδι του στο Τμήμα, κανείς δεν τον είδε με καλό μάτι και όχι άδικα.\nΚυρίως ο Χρήστος, με τον οποίο ξεκίνησε μια άτυπη κόντρα. Το περιοδικό Tivi Σίριαλ έχει όλο το ρεπορτάζ…\nΟ διοικητής πλησιάζει τη Σοφία\nΟ διοικητής εμμονικά άρχισε να σκαλίζει την υπόθεση της Δάφνης και δεν δίστασε να βάλει τον υπαστυνόμο στη φυλακή για τον φόνο της, υποψία που καταρρίφθηκε μετά το βίντεο που έστειλε η γυναίκα στην αστυνομία.\nΌμως ο Σταματίου έχει πολύ πιο σκοτεινές πλευρές αφού είναι ο άνθρωπος που ο Χρήστος και η Δάφνη ψάχνουν για την κακοποίηση πολλών γυναικών.\nΔεν μπορώ να πω κάτι στον Χρήστο. Φοβάμαι την αντίδρασή του αν το καταλάβει», εξομολογείται η κοπέλα στη Δάφνη. «Πρέπει με κάποιον τρόπο να τον παγιδεύσουμε.\nΔεν γίνεται αυτό το κτήνος να κυκλοφορεί ελεύθερο και να συνεχίζει αυτό που κάνει», της απαντάει εκείνη αγανακτισμένη. «Υποσχέσου μου ότι δεν θα πεις τίποτα στον Χρήστο», την παρακαλάει η Σοφία κι εκείνη της δίνει τον λόγο της.\nΤΟ ΑΝΩΝΥΜΟ ΤΗΛΕΦΩΝΗΜΑ ΚΑΙ Ο ΕΚΒΙΑΣΜΟΣ\nΉλιος Spoiler ANT1\nΕκείνη πλέον αναγκάζεται να μιλήσει στον Χρήστο. «θα τον σκοτώσω. Δεν θα γλιτώσει αυτή τη φορά», φωνάζει εκείνος έξαλλος.\nΟ Σταματίου νομίζει ότι τα έχει όλα υπό έλεγχο, όμως βρίσκεται σε δύσκολη θεση καθώς υπάρχει κάποιος που απειλεί να ξεσκεπάσει τη σκοτεινή πλευρά του, «Ξέρω και έχω στοιχεία για σένα. Αν θελεις να γλιτώσεις το τομάρι σου έλα να με βρεις», λέει η φωνή στο ανώνυμο τηλεφώνημα που δέχεται.\nΕκβιασμός και αδίστακτος…\nΠαράλληλα, μετά τους Εκβιασμούς του διοικητή, ο Χρήστος θέλει να φυγαδεύσει τη Δάφνη. «Νικήτα, πηρα να βοηθήσεις. Μόνο εσύ μπορείς, Πρέπει να βοηθήσουμε τη Δάφνη να φύγει από εδώ», του εξηγεί και εκείνος συμφωνει.\nΤην ίδια στιγμή ο διοικητής πηγαίνει στο μέρος που του υποδεικνύει ο εκβιαστής και παγώνει όταν έρχεται προσωπο με πρόσωπο μαζι του, ενώ ο Χρήστος και ο Δημήτρης που ξερει την αλήθεια και προτίθεται να βοηθήσει.. με τη βοήθεια του Νικήτα καταστρώνουν σχέδιο διαφυγής της Δάφνης που έχει μπει στο στόχαστρο του διοικητή…


Εκ μέρους της Αρπαχτής Bank. | Halyvourgos\nΠρωί πρωί και το χνώτο μου βαρύ, το μυαλό ακόμα σε μισονάρκωση από τον ύπνο αδυνατεί να συμβιβαστεί με την πραγματικότητα και αντιδράει. Ένα βαθύ χασμουρητό με το ανάλογο τέντωμα και μια φαγούρα στη μέση. Αν ήταν εύκολο το ακουστικό θα έσκαγε στον τοίχο και εγώ θα γύριζα τις πλάτες σιγοτραγουδώντας “είμαι ένας φτωχός και μόνος καουμπόϊ”. Αλλά δεν μ’ αφήνει να το κάνω αυτή, η πως την λένε, η… μωρέ λυπάμαι το κακόμοιρο που επέλεξε αυτό, το… ας πούμε δουλειά, σαν λύση απελπισίας στην ανεργία του, ειδάλλως…\n2 thoughts on “Εκ μέρους της Αρπαχτής Bank.”\nΦεβρουαρίου 23, 2014 στο 21:49\nΣαφώς ελαφρότερης βαρύτητας, αλλά πάντως ενόχληση είναι και οι γλυκιές φωνούλες που θέλουν να με πείσουν να αλλάξω τηλεφωνική εταιρεία ή να δεχτώ το δώρο που μου προσφέρουν για διφημιστικούς λόγους. Εγώ δεν θέλω να αλλάξω εταιρεία ούτε να πάρω το «δώρο», θέλω όμως να βοηθήσω τον εργαζόμενο. Έλα όμως που δεν ξέρω τι είναι καλύτερο για κείνον: να φάω την ώρα του ακούγοντας τον ή να τον αποπέμψω από την αρχή; Ξέρει κανείς πως πληρώνονται; Με τις επιτυχίες που θα έχουν ή με τον αριθμό των υποψήφιων πελατών που θα απασχολήσουν;\nΦεβρουαρίου 24, 2014 στο 09:45\nΠέντε ώρες δουλειά και 280 ευρώ τον μήνα!!! Πάλι καλά, υπολοιπόμαστε τριών ωρών εργασίας ημερησίως και υπερτερούμε κατά 100ευρώ από την Βουλγαρία. Για νάχουμε και μέτρο σύγκρισης.


Δεν ήθελε Εβραίους, συνταγογραφούσε ναρκωτικά | Άρθρα | Ελευθεροτυπία\n* ΝΕΑ ΚΑΤΑΔΙΚΗ ΓΙΑ ΤΟΝ 57ΧΡΟΝΟ ΓΙΑΤΡΟ\nΔεν ήθελε Εβραίους, συνταγογραφούσε ναρκωτικά\nΜετά την ποινή για ναζιστική συμπεριφορά, 57χρονος γιατρός καταδικάστηκε και για παράνομη συνταγογράφηση ναρκωτικών χαπιών σε πρώην τοξικομανή. Πριν από 6 μήνες γνώρισε τη δημοσιότητα όταν συνελήφθη για την ανάρτηση πινακίδας που έγραφε «ανεπιθύμητοι οι Εβραίοι εδώ», έξω από δημοτικό ιατρείο της Θεσσαλονίκης.\nΧθες, το Τριμελές Εφετείο Κακουργημάτων Θεσσαλονίκης επέβαλε 5ετή κάθειρξη στον 57χρονο, ο οποίος κρίθηκε ένοχος για «κατάχρηση ιδιότητας γιατρού», με το ελαφρυντικό του «πρότερου έντιμου βίου». Η έφεσή του είχε ανασταλτικό αποτέλεσμα, υπό τον όρο της καταβολής χρηματικής εγγύησης 5.000 ευρώ. Στην απολογία του αρνήθηκε την κατηγορία, υποστηρίζοντας ότι η συνταγή με τα ναρκωτικά χάπια προοριζόταν για την ηλικιωμένη μητέρα του συγκατηγορούμενού του.\nΟ τελευταίος καταδικάστηκε με φυλάκιση ενός έτους, για «ηθική αυτουργία» στην παραπάνω πράξη. Το δικαστήριο έκρινε ένοχο τον πρώην τοξικομανή, με το ελαφρυντικό της «μετέπειτα καλής συμπεριφοράς» και αποφάσισε την εξαγορά της ποινής του προς 5 ευρώ την ημέρα. Και ο ίδιος ισχυρίστηκε ότι πήγε στο γιατρό για να γράψει τη συνταγή για την άρρωστη μητέρα του που, στο παρελθόν, είχε καταθέσει ότι δεν γνώριζε το γιατρό.\n«Επικίνδυνο για την κοινωνία» χαρακτήρισε ο εισαγγελέας της έδρας Βασίλης Φλωρίδης τον 57χρονο, συμπληρώνοντας ότι «έδωσε όρκο για να είναι ταγμένος στην προστασία της δημόσιας υγείας αλλά έγραφε συνταγή για 50 ευρώ». Τελικά, πρότεινε την ενοχή του γιατρού για την τέλεση της κατάχρησης ιδιότητας γιατρού και την αθώωση του δεύτερου κατηγορούμενου για την ηθική αυτουργία.\nΤον περασμένο Μάρτιο, ο 57χρονος καταδικάστηκε με ποινή φυλάκισης 16 μηνών, με τριετή αναστολή, από το Α' Μονομελές Πλημμελειοδικείο Θεσσαλονίκης για παράβαση του νόμου περί φυλετικών διακρίσεων. Σύμφωνα με το κατηγορητήριο είχε αναρτήσει στο ιατρείο ΕΟΠΥΥ, που του έχει παραχωρηθεί από τον Δήμο Θερμαϊκού, επιγραφή ρατσιστικού περιεχομένου στα γερμανικά που έγραφε: «Ανεπιθύμητοι οι Εβραίοι εδώ».\nΗ ανάρτηση προκάλεσε τις διαμαρτυρίες πολιτών και αντιρατσιστικών οργανώσεων. Σε έρευνα που έγινε στο σπίτι του γιατρού βρέθηκαν μαχαίρια, ναζιστικά σύμβολα, έντυπο υλικό με περιεχόμενο σχετικό με τη Χρυσή Αυγή, φωτογραφίες του Χίτλερ κ.ά. Τότε, στην απολογία του ο κατηγορούμενος είχε αρνηθεί τις κατηγορίες υποστηρίζοντας ότι δεν ανάρτησε ο ίδιος τη ρατσιστική επιγραφή.


Μόνο Βαλκανικες Ειδήσεις: Ο Βούτσιτς πρότεινε να συζητηθεί ξανά το ζήτημα του Κοσσυφοπεδίου\nΟ Βούτσιτς πρότεινε να συζητηθεί ξανά το ζήτημα του Κοσσυφοπεδίου\nΟ Πρόεδρος της Σερβίας Αλεξάνταρ Βούτσιτς πρότεινε να ξεκινήσει διάλογος με τα πολιτικά κόμματα, τις θρησκευτικές ομάδες και την κοινωνία για το ζητήμα του Κοσσυφοπεδίου. «Πρόκειται για ένα σημαντικό θέμα που αφορά στο μέλλον της Σερβίας. Ας συνομιλήσουμε. Εάν συμφωνήσουμε, τότε θα πούμε ότι κάναμε κάτι για τη χώρα μας. Αν όχι, τότε θα νοιαζόμαστε περισσότερο για τη χώρα των προγόνων μας από τη χώρα των παιδιών μας», είπε ο Βούτσιτς, που τόνισε ότι προτίθεται να συνεχίσει τον διάλογο με τους Αλβανούς.\nΟ κ. Βούτσιτς άρχισε σήμερα τις διαβουλεύσεις με τα πολιτικά κόμματα για τον σχηματισμό της νέας κυβέρνησης . Πρώτα συναντήθηκε με την αντιπροσωπεία του προοδευτικού Κόμματος και ακολούθησε η συνάντηση με την Κοινβουλευτικη Ομάδα του Σοσιαλιστικού Κόμματος και της Ενωμένης Σερβίας (SPS-JS) που εκπροσώπησαν οι ηγέτες των Κόμματων Ίβιτσα Ντάτσιτς και Ντράγκαν Μάρκοβιτς. Οι διαβουλεύσεις θα συνεχίστούν και την Τρίτη.\nΣτην Σλοβενία, τα Σάββατο, ο Βούτσιτς δήλωσε ότι είχε τρεις υποψηφίους πρωθυπουργούς στο μυαλό του. Τον Ίβιτσα Ντάτσιτς, κάποιο από το SNS και έναν τεχνοκράτη.Είπε όμως ότι θα ανακοινωσει την απόφαση του όταν επιστρεψει από το Καζακστάν οπου θα βρίσκεται από τις 8 ως τις 10 Ιουνίου. Ο Γενικός Γραμματέας της Προεδρίας, Νίκολα Σελάκοβιτς δήλωσε ότι ο νέος πρωθυπουργός θα μπορούσε να γίνει γνωστός στις 11 Ιουνίου ή τις επόμενες ημερες.


Η αποτύπωση του κρυπτονομίσματος στο περιβάλλον και η ξαφνική στροφή του Elon Musk, που οδήγησε σε αναταραχή. Η ευρύτερη εικόνα και οι επενδυτικές προοπτικές.\nΔημοσιεύθηκε: 14 Μαΐου 2021 - 16:59\nΗ απόφαση του Elon Musk να αναστείλει τις πληρωμές με χρήση Bitcoin για την αγορά αυτοκινήτων άνοιξε τη συζήτηση γύρω από το αμφιλεγόμενο σημείο της κατανάλωσης ενέργειας για την παραγωγή και τη λειτουργία των κρυπτονομισμάτων. Η προσωπική μας άποψη είναι πως τελικά θα λειτουργήσει υπέρ του Bitcoin, καθώς θα διαλευκάνει τις αμφιβολίες που υπάρχουν. Μάλλον γι' αυτό μετά το αρχικό σοκ, η τιμή του Bitcoin ανακάμπτει.\nΓιατί υπέρ; Επειδή διάφορες μελέτες, όπως της VanEck και του Πανεπιστημίου Cambridge, αναφέρουν πως το 76% των εξορυκτών Bitcoin χρησιμοποιούν ανανεώσιμες πηγές ενέργειας. Ένα ποσοστό που συνεχώς μεγεθύνεται. Από όλους τους κλάδους, ελάχιστες κατηγορίες επιχειρήσεων θα βρούμε που να λειτουργούν με τόσο υψηλά ποσοστά καθαρών μορφών ενέργειας. Όχι πως οι miners το κάνουν αναγκαστικά υποκινούμενοι από περιβαλλοντική συνείδηση, αλλά επειδή είναι ο μόνος τρόπος που τους καθιστά ανταγωνιστικούς. Οι ανανεώσιμες πηγές ενέργειας όπως η αιολική, η ηλιακή και η υδροηλεκτρική κοστίζουν πολύ λιγότερο από τον άνθρακα και το φυσικό αέριο. Φθηνότερο κόστος σημαίνει περισσότερα κέρδη.\nΕκτός από αυτό εξοικονομεί ενέργεια, καθώς σε κάποιες περιοχές χρησιμοποιείται και για διαφορετικούς σκοπούς. Για παράδειγμα στη Σουηδία, η εταιρεία εξόρυξης Genesis Mining διοχετεύει τη θερμότητα που παράγει σε θερμοκήπια. Επειδή υπάρχει μια μονάδα mining κοντά, δεν απαιτείται καμία πρόσθετη επιβάρυνση για να θερμανθούν τα θερμοκήπια.\nΜπαταρία περισσευούμενης ενέργειας\nΜια μελέτη της Square εμφανίζει το mining του Bitcoin ως το κλειδί για την ταχεία και οικονομικά προσοδοφόρα μετάβαση σε εναλλακτικές πηγές ενέργειας. Πώς είναι δυνατόν; Επειδή επιλύει ένα τεράστιο πρόβλημα που αντιμετωπίζει η παραγωγή της ηλεκτρικής ενέργειας: τη μεταβλητότητα της ζήτησης κατά τη διάρκεια της ημέρας.\nΤο πρόβλημα είναι πως μέχρι τώρα δεν υπάρχουν αποτελεσματικές μέθοδοι αποθήκευσης ενέργειας. Αποτέλεσμα; Τεράστιες ποσότητες ενέργειας κυριολεκτικά χάνονται αναξιοποίητες, επειδή απλά η παραγωγή είναι μεγαλύτερη από την κατανάλωση. Το πρόβλημα γίνεται ακόμα πιο έντονο στις ανανεώσιμες μορφές ενέργειας, επειδή η παραγωγή έχει χρονικούς περιορισμούς. Για παράδειγμα ο ήλιος εμφανίζεται μόνο κατά τη διάρκεια της ημέρας. Άρα αν η ζήτηση είναι χαμηλή τις ώρες που η παραγωγή κορυφώνεται, η πλεονάζουσα ενέργεια χάνεται.\nΕξαιτίας του Bitcoin, όμως, μπορούν πλέον να διοχετεύσουν αυτή την πλεονάζουσα ενέργεια προς τα εκεί, κάνοντας mining. Με αυτόν τον τρόπο γίνονται βιώσιμες κάποιες από τις εγκαταστάσεις ανανεώσιμης ενέργειας που διαφορετικά θα έκλειναν ως ασύμφορες ή θα υπολειτουργούσαν. Κι όχι μόνο αυτό. Δίνει το κίνητρο να λειτουργήσουν παραπάνω μονάδες, επειδή το δίκτυο του Bitcoin τις υποστηρίζει οικονομικά. Καθίστανται κερδοφόρες με μικρότερο ρίσκο, χωρίς κρατικές επιδοτήσεις που μπορούν πλέον να διοχετευτούν αλλού, όπως για παράδειγμα στα συστήματα υγείας. Κάτι αντίστοιχο συμβαίνει και με την υδροηλεκτρική ενέργεια, την οποία και προτιμά η πλειοψηφία των miners.\nΑυτά τα δεδομένα τα γνωρίζει ο Musk. Η μελέτη της Square βασίζεται σε στοιχεία μιας άλλης μελέτης της ARK, του μεγαλύτερου υποστηρικτή και πιο πιστού επενδυτή της Tesla.\nΕίναι αδύνατον να μην τα γνωρίζει, καθώς το επιχειρηματικό του προφίλ έχει χτιστεί πάνω στην εξοικονόμηση πηγών ενέργειας που μολύνουν το περιβάλλον. Γι' αυτό αποτέλεσε δυσάρεστη έκπληξη το γεγονός ότι αποφάσισε να μειώσει τη συμβολή ενός δικτύου που ενθαρρύνει την παραγωγή καθαρής ενέργειας.\nΤι άλλαξε; Ίσως έχει να κάνει με την επιδίωξη της Tesla να εισέλθει στην αγορά ανανεώσιμων πιστώσεων των ΗΠΑ και τα ατελείωτα δισεκατομμύρια που σκοπεύει να κόψει από το λεφτόδεντρο η κυβέρνηση Μπάιντεν και να διοχετεύσει για τον σκοπό αυτό. Σύμφωνα με το Reuters, η Tesla είναι μία από τις οκτώ -τουλάχιστον- εταιρείες που έχουν υποβάλει αίτηση στην Υπηρεσία Προστασίας Περιβάλλοντος.\nΓιατί είναι τόσο σημαντικό να συμμετάσχει; Επειδή το μεγαλύτερο μέρος της κερδοφορίας της Tesla προέρχεται από την αγορά πιστοποιητικών ανανεώσιμων πηγών ενέργειας (Renewable Energy Certificate - REC). Πουλάει REC σε άλλες αυτοκινητοβιομηχανίες, που είναι υποχρεωμένες να αντισταθμίσουν τις εκπομπές τους σε CO2. Ωστόσο αυτό αλλάζει. Κάποιοι, μεταξύ των οποίων και ο μεγαλύτερος πελάτης της Tesla, η Fiat Chrysler, δεν θα χρειάζεται να πληρώσουν για REC φέτος, καθώς δεν υπερβαίνουν τα όρια που θέτει ο νόμος.\nΠροφανώς ο Musk θα έμαθε πως κάποιοι από την επιτροπή είναι προκατειλημμένοι εναντίον του Bitcoin. Για αυτό τον λόγο θέλησε να κρατήσει αποστάσεις. Δεν είναι μόνο ότι ανέστειλε τις πωλήσεις αυτοκινήτων με Bitcoin, αλλά και πούλησε ένα μέρος των νομισμάτων που είχε αγοράσει, με την αστεία δικαιολογία ότι θέλησε να τεστάρει τη ρευστότητα της αγοράς. Λες και δεν την είχε αντιληφθεί όταν αγόρασε το 1,5 δισεκατομμύριο δολάρια.\nΜε την απόφαση του Musk να δέχεται η Tesla να πουλάει αυτοκίνητα με Bitcoin, ενθαρρύνθηκαν και άλλοι να κάνουν το ίδιο. Έχει ενδιαφέρον να δούμε αν θα ακολουθήσουν και την απόσυρση της απόφασής του. Ωστόσο μέχρι στιγμής δεν έχει συμβεί κάτι τέτοιο. Αντιθέτως, ο μεγάλος Κινέζος ανταγωνιστής της Tesla, η Nio, μας θύμισε πως δέχεται πληρωμές με το ψηφιακό νόμισμα!\nΘα είχε ενδιαφέρον να μάθουμε πόσα αυτοκίνητα Tesla είχαν πουληθεί με Bitcoin. Η δική μας εκτίμηση από την αρχή ήταν πως η κίνηση αυτή είχε περισσότερο ψυχολογικό αντίκτυπο παρά πραγματικό. Γιατί να πάρει κάποιος κάτι που φθίνει σε αξία με τον καιρό, δίνοντας για αντάλλαγμα κάτι άλλο που αυξάνεται σε αξία;\nΌπως μας αποδεικνύει ο Mike McGlone από το Bloomberg Intelligence, ενώ Bitcoin και Tesla ανέβαιναν από τον Μάρτιο του 2020 σε μια παράλληλη τροχιά, τους τελευταίους μήνες αποδεσμεύτηκαν, με τη μετοχή να υποχωρεί και σε απόλυτα νούμερα δολαρίων και σε σχέση με το Bitcoin.\nΗ εξόρυξη Bitcoin είναι η μόνη κερδοφόρα χρήση ενέργειας στην ανθρώπινη ιστορία, που δεν χρειάζεται να βρίσκεται κοντά σε ανθρώπινο οικισμό για να λειτουργήσει. Οι μακροπρόθεσμες επιπτώσεις αυτού του χαρακτηριστικού ίσως αποδειχθούν κοσμογονικές. Το πρόβλημα της ενέργειας δεν ήταν ποτέ η έλλειψή της, αλλά μόνο η ικανότηταά να διοχετευτεί γεωγραφικά όπου υπήρχε ανάγκη. Εκεί όπου ζούσαν οι άνθρωποι. Από την εμφάνιση του δικτύου του Bitcoin και μετά, η παραγωγή ενέργειας μπορεί να βρίσκεται οπουδήποτε.\nΓια παράδειγμα, απομακρυσμένες, φτωχές περιοχές μπορούν να κερδίσουν χρήματα από αναξιοποίητους φυσικούς πόρους, δημιουργώντας καθαρή, υδροηλεκτρική ενέργεια. Εξαιτίας του Bitcoin μπορεί να παραχθεί ενέργεια από πλήρως αναξιοποίητες πηγές σε όλο τον κόσμο, όπως καταρράκτες, τρεχούμενα ποτάμια ή τεχνητά φράγματα. Κι όλα αυτά χωρίς να επιβαρύνεται το περιβάλλον. Με αυτό τον τρόπο, το Bitcoin μπορεί ουσιαστικά να αλλάξει τα οικονομικά της ενέργειας. Για πρώτη φορά μπορεί να τροφοδοτηθεί η ανθρώπινη δραστηριότητα με κερδοφόρα χρήση υδροηλεκτρικής ενέργειας, ανεξάρτητα από την τοποθεσία.\nΦανταστείτε ένα μέλλον με εταιρείες εξόρυξης Bitcoin, χωρίς επιδοτήσεις, σε απομονωμένες περιοχές της Αφρικής που υποφέρουν από φτώχεια. Το φανταστήκατε; Πάμε τώρα ένα βήμα παραπέρα. Μια που θα φτιαχτούν αυτές οι υποδομές παραγωγής καθαρής ενέργειας, γιατί να μη φτιαχτούν πόλεις εκεί; Γιατί να μη φτιαχτούν δρόμοι, οικισμοί, σχολεία, νοσοκομεία;\nΚαθώς το Bitcoin χρηματοδοτεί την ανάπτυξη φθηνών, καθαρών ενεργειακών υποδομών σε μαζική κλίμακα, μπορεί να οδηγήσει σε ένα μέλλον στο οποίο όλο και περισσότερος πληθυσμός του κόσμου να ζει κοντά σε άφθονη ενέργεια με εξαιρετικά χαμηλό οριακό κόστος παραγωγής. Το γεγονός αυτό θα αποβεί καθοριστικής σημασίας, επειδή η φθηνή ενέργεια οδηγεί στην ευμάρεια και την άνθηση του ανθρώπινου πολιτισμού.\nΠέρα από την επανάσταση στη νομισματική πολιτική που ήδη αντιπροσωπεύει το Bitcoin, έχει τη δυνατότητα να καταστεί ο μεγαλύτερος καταλύτης που έχει γνωρίσει ποτέ ο κόσμος για την ανάπτυξη άφθονης, καθαρής και φθηνής ενέργειας. Ιστορικά οι μεγάλες πόλεις φτιάχτηκαν γεωγραφικά εκεί που υπήρχαν φυσικοί πόροι, λιμάνια, εύκολη πρόσβαση. Δεν είχαν να κάνουν με την ενέργεια. Γι' αυτό η μεταφορά της όχι μόνο κοστίζει, αλλά και δεν μπορεί να είναι καθαρή. Οι νέες πόλεις θα βρίσκονται δίπλα σε μια φτηνή και πράσινη ενέργεια. Μπορεί το όραμα της ενεργειακής αυτονομίας σε πιο φτωχές περιοχές να χρειαστεί μια ή δυο δεκαετίες, αλλά πρόκειται για ένα πολύ ρεαλιστικό σενάριο, ειδικά αν αυξηθεί η τιμή του Bitcoin.\nΗ πραγματική κατανάλωση ενέργειας\nΟρισμένοι, θέλοντας να μεγαλοποιήσουν τον αντίκτυπο που έχει η κατανάλωση ενέργειας στη λειτουργία του Bitcoin, χρησιμοποιούν ως μέτρο σύγκρισης την ηλεκτρική ενέργεια που χρησιμοποιούν διάφορα κράτη. Πράγματι, σύμφωνα με το Cambridge, ο μέσος όρος των εκτιμήσεών τους υπολογίζει να καταναλώνεται τον χρόνο ενέργεια ίση με το αντίστοιχο ποσό που καταναλώνει η Αργεντινή. Ταυτόχρονα όμως αναφέρει πως είναι η ίδια ποσότητα που καταναλώνουν οι βραστήρες νερού, αποκλειστικά στην ΕΕ, σε 4 χρόνια.\nΩστόσο το Bitcoin δεν είναι μια χώρα, ούτε βραστήρας νερού. Πρόκειται για ένα χρηματοοικονομικό σύστημα. Όταν θέλεις να συγκρίνεις κάτι, συγκρίνεις μήλα με μήλα, όχι μήλα με κατσίκες. Έχει αναλογιστεί κανείς πόσο μεγαλύτερη είναι η μόλυνση που προκαλεί η εξόρυξη χρυσού; Την κατανάλωση ενέργειας από το παραδοσιακό τραπεζικό σύστημα; Ποιος πληρώνει όλη αυτή την υποδομή που συντηρεί το σύστημα, αν όχι όλοι εμείς; Μισθοί, κτήρια, λειτουργικά και διοικητικά έξοδα. Πώς εξηγείται ότι οι άνθρωποι που φυλάνε και μεταφέρουν τα χρήματά μας κερδίζουν τόσα πολλά; Ποιοι επιβαρύνονται; Ποιο είναι το κόστος σε ανθρώπινους και φυσικούς πόρους που σπαταλούνται για τις υπηρεσίες τους;\nΤο συνολικό κόστος εκκαθάρισης και διακανονισμού φτάνει τα δεκάδες δισ. δολάρια ετησίως. Με τα crypto όλη αυτή η σπατάλη, ή τουλάχιστον πολύ μεγάλο μέρος της, αποφεύγεται. Πρωτόκολλα τύπου Bitcoin μπορούν να ελαττώσουν την πολυπλοκότητα και τον χρόνο που χρειάζεται ο διακανονισμός συναλλαγών, μειώνοντας τους κινδύνους και βελτιώνοντας την αποδοτικότητα των κεφαλαίων. Γι’ αυτό οι τράπεζες εξετάζουν το ενδεχόμενο να υιοθετήσουν την τεχνολογία του blockchain. Φιλοδοξούν να επιτύχουν μεγαλύτερη ταχύτητα, περισσότερη ασφάλεια και μειωμένο κόστος. Πέρα από το τραπεζικό σύστημα, η διακοπή της εξόρυξης χρυσού και η αντικατάστασή του με το Bitcoin θα είναι μια τεράστια εξέλιξη προς την κατεύθυνση του περιορισμού της μόλυνσης.\nΤα στοιχεία από την ARK, επαναλαμβάνουμε, του μεγαλύτερου υποστηρικτή και πιο πιστού επενδυτή της Tesla, του μοναδικού θεσμικού επενδυτή που πίστεψε τόσο πολύ στο όραμα του Musk, είναι συντριπτικά, όπως βλέπουμε στο παρακάτω διάγραμμα.\nΦυσικά το πράγματα δεν είναι ιδανικά στον κόσμο του Bitcoin. Πού είναι εξάλλου για να εξαντλήσουμε την αυστηρότητά μας εκεί; Ένα παράδειγμα είναι το εργοστάσιο παραγωγής ηλεκτρικού ρεύματος Greenidge στη Νέα Υόρκη. Το κάποτε εγκαταλελειμμένο εργοστάσιο παραγωγής αγοράστηκε από την Atlas Holdings και επαναλειτούργησε. Ένα σημαντικό μέρος της ηλεκτρικής ενέργειας της Greenidge δεν τροφοδοτεί πλέον κοντινά σπίτια ή επιχειρήσεις. Οι καπνοδόχοι του διοχετεύουν όλο και περισσότερους ρύπους στην ατμόσφαιρα, κάνοντας mining.\nΤο Bitcoin αλλάζει τον κόσμο με τρόπους που δεν μπορούσαμε να φανταστούμε παλαιότερα. Τον κάνει πιο δίκαιο, πιο αποδοτικό. Χωρίς να χρειάζονται αποφάσεις από γραφειοκράτες ή πολιτικούς που πιθανώς εξυπηρετούν ιδιοτελή συμφέροντα. Το ίδιο το Bitcoin είναι μια ενσάρκωση της ελεύθερης αγοράς, όπου οποιοσδήποτε έχει πρόσβαση σε αρκετά φθηνό ηλεκτρικό ρεύμα μπορεί ελεύθερα να εισέλθει στην αγορά ως παραγωγός χρήματος, κάτι που διαταράσσει το κρατικό μονοπώλιο στην αγορά χρημάτων παγκοσμίως.\nΤο αποτύπωμα του Bitcoin δεν αφορά μόνο το περιβάλλον. Για πολλούς, το βασικότερο αφορά στην κοινωνική δικαιοσύνη, αφήνοντας μια διέξοδο διαφυγής από την αυθαιρεσία της εξουσίας, τη λογοκρισία, την οικονομική βία. Διευκολύνει την πρόσβαση σε αξιόπιστες τραπεζικές υπηρεσίες εκεί που δεν μπορούν ή αδιαφορούν να φτάσουν οι τράπεζες.\nΑν δεν θέλουμε να είμαστε υποκριτές, θα πρέπει να παραδεχτούμε πως οι κύριοι λόγοι για τα περιβαλλοντικά δεινά του πλανήτη δεν είναι άλλοι από την καταναλωτική μανία και τον πληθωρισμό. Αυτά τα δύο ενθαρρύνουν τις δαπάνες. Αποτελούν τα αίτια που δημιουργείται περιττή σπατάλη και χρήση ενέργειας. Αντίθετα, το Bitcoin εκτός από την αποπληθωριστική φύση του, εμφυσά μια διαφορετική νοοτροπία, μια δομική αλλαγή. Μετά από πολλές δεκαετίες, η οικονομική συμπεριφορά στρέφεται προς τις αξίες της αποταμίευσης, όχι της κατανάλωσης.\nΠιο παλιά, όταν ο ανταγωνισμός μεταξύ των miners δεν ήταν τόσο έντονος, σημαντικό κομμάτι της ενέργειας που χρησιμοποιούσαν ήταν από συμβατικές πηγές ενέργειας ικανές να μολύνουν. Βέβαια τότε ο αντίκτυπος στο περιβάλλον ήταν ελάχιστος, γιατί η συνολική κατανάλωση ήταν μικρή. Κάτι παρόμοιο έγινε και με τις πρώτες χρήσεις του Bitcoin, που σε σημαντικό βαθμό ήταν από παράνομους. Τώρα όμως τα πράγματα είναι εντελώς διαφορετικά. Ελάχιστοι το χρησιμοποιούν για ύποπτες δραστηριότητες. Κάτι παρόμοιο αναμένεται να συμβεί και στην κατανάλωση ενέργειας. Ολοένα θα μειώνονται, μέχρι που θα εξαφανιστούν, όσοι miners δεν χρησιμοποιούν καθαρές, εναλλακτικές μορφές ενέργειας.\nΌπως ανάφερε ο Rick Rieder, επικεφαλής του τμήματος σταθερού εισοδήματος, της BlackRock, του μεγαλύτερου διαχειριστή περιουσιακών στοιχείων στον κόσμο: «Το Bitcoin είναι ένα ενδιαφέρον και ανθεκτικό περιουσιακό στοιχείο. Νομίζω ότι θα είναι μέρος του επενδυτικού χώρου για τα επόμενα χρόνια. Οι προκλήσεις που αντιμετωπίζει είναι πραγματικές, αλλά θα ξεπεραστούν με την πάροδο του χρόνου».\nΤο Bitcoin είναι μια καλύτερη τεχνολογία μεταφοράς και διαφύλαξης πλούτου από τα κρατικά νομίσματα. Όσοι το αντιλαμβάνονται αυτό, θεωρούν λογικό να χρειάζεται ενέργεια, όπως τα αυτοκίνητα καταναλώνουν πολύ περισσότερη ενέργεια από τα ποδήλατα και τα άλογα που αντικατέστησαν. Όπως και οι υπολογιστές που αντικατέστησαν τις γραφομηχανές. Για τους υπόλοιπους, το μόνο που μπορούμε να κάνουμε, είναι να τους προτρέψουμε να μάθουν πώς δουλεύει το Bitcoin. Μόνο η γνώση σκοτώνει την άγνοια.\nΤο Bitcoin δεν έφτασε τόσο μακριά, για να παραμείνει στο περιθώριο. Κανείς, όσο δυνατός και αν νιώθει ή αν είναι, δεν μπορεί να το σταματήσει πια. Αυτός που είναι ασταθής είναι ο Elon Musk, όχι το Bitcoin.\nΚλείνουμε με μια ανοικτή πρόσκληση στο online meet-up του Greek Cryptocurrency Community, το Σάββατο 15 Μαΐου στις 18:00. Προσκεκλημένοι είναι από το Ethereum Foundation, σε μια εξαιρετικά ενδιαφέρουσα συνάντηση που αναμένεται να μας διαφωτίσει για το παρόν και το μέλλον του Ethereum. Το λινκ για παρακολούθηση θα δοθεί δωρεάν σε όσους δηλώσουν την παρουσία τους στο meetup.com. Πληροφορίες θα βρείτε εδώ.